title: Ramón Ovidio Pérez Morales

text: 20. toukokuuta 1980 Pérez Morales sai nimityksen Coron piispaksi ja 23. joulukuuta 1992 Maracaibon arkkipiispaksi. 5. kesäkuuta 1999 hänet nimitettiin Los Tequesin hiippakunnan johtoon; hänelle myönnettiin arkkipiispan henkilökohtainen titteli.


title: Ramón Ovidio Pérez Morales

text: Pérez Morales erosi tehtävistään 30. joulukuuta 2004.


title: The Renegades Story

text: The Renegades Story on vuonna 1978 julkaistu kokoelma-albumi Birminghamista lähtöisin olevalta Mersey Beat -yhtyeeltä, joka oli 1960-luvun puolivälissä hetken jopa The Beatlesia suositumpi yhtye Suomessa.


title: The Renegades Story

text: Kokoelma-albumin kustantaja on Scandia ja luettelotunnus on LP-levyn osalta SLP 907 ja C-kasetin osalta SMK 5907.


title: The Renegades Story

text: Levyn takakannen esittelytekstin on tehnyt Matti Laipio Helsingissä 24. maaliskuuta 1978. Hän on lainannut Suosikki-lehden artikkeleita yhtyeestä vuosilta 1965–1967. LP-levyn mukana tuli myös irrallinen keltainen arkki, johon Laipio on laatinut yhtyeen historiikin.


title: The Renegades Story

text: Kappaleiden tekijät ovat The Renegades -yhtyeen jäsenet Brown – Gibson – Johnson – Mallett ellei suluissa ole toisin mainittu.


title: Vuoden 2006 Atlantin hurrikaanikausi

text: Vuoden 2006 Atlantin hurrikaanikausi käsittää hurrikaanit ja niitä heikommat trooppiset myrskyt, joita nimettiin Atlantilla 1. kesäkuuta – 29. marraskuuta 2006.


title: Vuoden 2006 Atlantin hurrikaanikausi

text: Kausi oli selvästi rauhallisempi kuin edellinen. Kauden aikana Atlantilla kehittyi 10 trooppista myrskyä, joista viisi voimistui hurrikaaneiksi ja näistä kaksi voimakkaiksi eli vähintään 3. luokan hurrikaaneiksi viisiportaisella Saffirin-Simpsonin hurrikaaniasteikolla. Kymmenen vuoden keskiarvo (1995–2005) on 7,7 hurrikaania joista 3,6 on voimakkaita.


title: Vuoden 2006 Atlantin hurrikaanikausi

text:
Viisi myrskyä voimistui hurrikaaneiksi:
Samoja nimiä käytetään muuten joka kuudes vuosi, mutta jos myrsky on tehnyt erityisen pahaa tuhoa, sen nimi poistetaan listoilta. Vuonna 2006 nimiä ei poistettu lainkaan.


title: Myllymäki (Lappeenranta)

text: Myllymäki on eteläisen Lappeenrannan kaupunginosa. Lappeenrannan keskustasta Myllymäkeen on matkaa noin 3,5 kilometriä. Alue tunnetaan sinne 2000-luvulla rakennetuista eri alan liikkeistä. Myllymäen länsiosaan on keskittynyt teollisuuteen ja teknisiin palveluihin erikoistuneita liikkeitä. Myllymäen ja Hyrymäen kaupunginosien rajalla sijaitsee syyskuussa 2009 avattu Family Center-kauppakeskus. Myllymäen asutus on omakotitalopainotteista. Myllymäen koulu antaa peruskoulun alaluokkien opetusta.


title: Harri Hertell

text: Harri Hertell (s. 1985) on helsinkiläinen runoilija, spoken word -artisti, kulttuurituottaja (AMK) ja dj. Esikoiskokoelmassaan "Kunnes oppii kävelemään" hän kuvailee pääkaupunkilaista elämää, kun taas uudemmassa tuotannossaan hän on siirtynyt kohti aforisminomaista ja pelkistettyä luontorunoutta. Hertell on myös perustanut Helsinki Poetry Connection -kollektiivin. Hertell tunnetaan lavarunoustapahtumien järjestämisen lisäksi Hertell & Hertell -spoken word -yhtyeen sekä dub poetry duo Dubroksen keulahahmona. Hänen runojaan on käännetty espanjaksi, saksaksi, englanniksi, ranskaksi, tšekiksi, puolaksi ja katalaaniksi.


title: Harri Hertell

text: Punavuoresta kotoisin oleva Hertell on helsinkiläinen useammassa polvessa. Hän kiinnostui runoudesta jo nuorena, aloittaen runojen kirjoittamisen omien sanojensa mukaan 13-vuotiaana. Hänen varhaisia esikuviaan olivat muun muassa Arto Melleri, Pentti Saarikoski ja tuleva appensa Teemu Hirvilammi.


title: Harri Hertell

text: Lukion jälkeen Hertell meni opiskelemaan ammattikorkeakoulu Metropoliaan kulttuurituottamista. Vuonna 2008 hän perusti Helsinki Poetry Connection -nimeä kantavan lavarunoustapahtumia järjestävän yhteisön, jonka puheenjohtajana hän toimi vuoden 2015 kevääseen saakka, jonka jälkeen hän jätti vetovastuun Aura Nurmelle. Yleisesti pidetään paljolti useita satoja tapahtumia järjestämässä olleen Hertellin aktiivisuuden ansiona lavarunouden ja runoklubien kokemaa pienimuotoista buumia 2010-luvun Helsingissä ja sittemmin laajemmin Suomessa.


title: Harri Hertell

text: Vuonna 2011 Hertell julkaisi ensimmäisen runokokoelmansa "Kunnes oppii kävelemään", kustantajana Helsinki Poetry Connection. Esikoisteos, sekä sitä vuonna 2014 seurannut "Kutsumme sitä kodiksi", ovat urbaaniin helsinkiläiseen miljööseen sijoittuvaa katurunoutta, jossa havainnoidaan pääkaupungin elämää usein ensimmäisestä persoonasta. Kriitikot ovat tarkastelleet lavarunoustoiminnastaan tutun Hertellin painettua tekstiä usein juuri ääneen lausuttu runous mielessään, joskus ehkä liikaakin. Esimerkiksi Helsingin Sanomien Vesa Haapalan mielestä ”paperi on armoton Hertellin runoudelle”, kun taas Niina Holm kulttuurilehti Kiiltomadossa valittelee kuinka paperilla tekstit vaikuttavat yksiulotteisilta ja keskeneräisiltä


title: Harri Hertell

text: Kolmannessa kirjassaan, vuonna 2015 ntamon julkaisemassa "Älä häiritse iltaa" -runokokoelmassa Hertell siirtyy uusille urille, kaupunkilyriikasta kohti aforisminomaista, pelkistettyä luontorunoutta. Samalla tiellä jatkaa turkulaisen kustannusosakeyhtiö Sammakon vuonna 2016 julkaisema neljäs kokoelma "Maisema ennen sadetta", jossa luonnon lisäksi yksi hallitsevista teemoista on isyys. Runot kirjoitettu vanhalla itäsaksalaisella Erica-kirjoituskoneella.


title: Harri Hertell

text: Runokirjojen ohella Hertell on ollut aktiivinen runomusiikin tekijä. Hän on julkaissut Dubros-nimellä vuonna 2013 paljolti ensimmäisen runokokoelman teksteihin pohjautuvan dub-henkisen albumin "Horros", jonka musiikista vastaa Osmo Lumivuori. Samana vuonna ilmestyi myös Hertell & Hertell nimen alla tehty "Meitä on monta", jossa musiikkipuolesta vastaa Hertellin serkku Henrik. Kaksikolta on ilmestynyt vuonna 2016 myös toinen levy "Uusien rytmien mukaan".


title: Harri Hertell

text: Turkulainen Savukeidas-kustantamo julkaisi vuonna 2017 Hertellin toimittaman "Lavaruno-oppaan", joka dokumentoi kotimaisen lavarunouden historiaa ja nykytoimintaa.


title: Sinivatukka

text: Sinivatukka ("Rubus caesius") on vadelman sukuinen kasvi. Se kasvaa 50–200 cm korkeaksi, Maanpäälliset versot elävät kaksi vuotta. Lehdet ovat kolmilehdykkäisiä, kukat valkoisia ja marjat mustansinisiä. Sinivatukka voi risteytyä vadelman ("Rubus idaeus") ja lillukan ("Rubus saxatilis") kanssa.


title: Sinivatukka

text: Sinivatukka kasvaa Keski- ja Etelä-Euroopassa: Britanniassa Skotlannin rajoille asti ja Ruotsissa suunnilleen Tukholman eteläpuolella. Suomessa lajia on tavattu Ahvenanmaalla ja paikoin etelä- ja lounaisrannikoilla. Kasvi vaatii emäksisen maaperän menestyäkseen, joten Suomen hapan maaperä ei tarjoa sille hyvää kasvualustaa.


title: Sinivatukka

text: Marjat ovat syötäviä. Niistä voi valmistaa myös herkullista hilloa. Sinivatukkahillo, "salmbärsylt", on olennainen osa gotlantilaista sahramipannukakkua.


title: Formula Abarth

text: Formula Abarth oli formulaluokka, joka käytti Tatuusin valmistamaa autoa, Kumhon renkaita ja Fiat Powertrain Technologiesin valmistamaa moottoria. Turboahdetun moottorin iskutilavuus on 1,4 litraa.


title: Formula Abarth

text: Formula Abarthin edeltäjä, Formula Azzurra, perustettiin Italiassa vuonna 2005. Vuonna 2010 otettiin käyttöön nykyiset autot ja luokan nimeksi vaihtui Formula Abarth. Uudella kalustolla ajettiin ensimmäisellä kaudella Italian ja Euroopan sarjaa ja kaudeksi 2011 luokka levittäytyi Aasiaan. Siellä Formula Abarth -luokkaa ajetaan Formula Masters China -sarjassa.


title: Formula Abarth

text: Vuonna 2012 aloitettiin Amerikassa Panam GP Series ja Venäjällä Formula Russia, joissa ajetiin Formula Abarth -luokan kalustolla.


title: Formula Abarth

text: Formula Abarthin moottoria käytettiin lisäksi Brasilian Formula Future Fiatissa, mutta siellä runkona on italialaisen Tatuusin sijaan ranskalainen, Formula Renault 1.6 -luokasta tuttu Signatech.


title: Formula Abarth

text: Italian ja Euroopan sarjoissa jaettiin pisteitä 10 parhaalle järjestyksessä 20, 15, 12, 10, 8, 6, 4, 3, 2, 1 ja sprinttikilpailussa 13, 11, 9, 7, 6, 5, 4, 3, 2, 1. Lisäksi paalupaikasta ja nopeimmasta kierroksesta sai lisäpisteen. Sarjojen mestaruudet ovat voittaneet Davide Rigon, Giuseppe Termine, Salvatore Cicatelli, Edoardo Liberati, Alberto Cerqui, Brandon Maïsano, Patric Niederhauser, Sergei Sirotkin, Nicolas Costa ja Alessio Rovera. MG Motorsport on voittanut tallimestaruuden kahdesti vuosina 2008–09. Sarjan mestaruuden voittaneella kuljettajalla oli mahdollisuus päästä Ferrarin kuljettaja-akatemiaan.


title: Formula Abarth

text: Vuosi 2013 jäi sarjan viimeiseksi ja vuodesta 2014 lähtien sarja tunnetaan jatkossa nimellä Italian Formula 4.


title: Alaskanvatukka

text: Alaskanvatukka ("Rubus spectabilis") on vadelman sukuinen kasvi. Se kasvaa 1-4 m korkeaksi. Lehdet ovat kolmilehdykkäiset, 7-22 cm leveät. Kukat ovat punaiset tai punavioletit, marjat ovat kellanpunaiset tai oranssit, vadelman muotoiset ja noin 2 cm leveät.


title: Alaskanvatukka

text:
Laji elää luonnonvaraisena Pohjois-Amerikan länsiosassa Alaskaa myöten.
Alaskanvatukasta on jalostettu lajikkeita myös koristekasveiksi, joita kasvatetaan kukkiensa tähden.
Marjat ovat syötäviä, oranssit paremman makuisia kuin punaiset. Niissä on paljon C-vitamiinia.


title: Sami Moisio

text: Sami Moisio (s. 1973 Oulu) on suomalainen maantieteilijä. Vuodesta 2015 Moisio on toiminut aluesuunnittelun ja -politiikan professorina Helsingin yliopiston geotieteiden ja maantieteen laitoksella. Sitä ennen hän toimi vuosina 2010-2015 maantieteen professorina Oulun yliopistossa alanaan aluepolitiikka ja aluekehitys. Tutkimustyössään Moisio on käsitellyt erityisesti geopolitiikkaa, aluepolitiikkaa, valtioiden alueellista muutosta sekä Euroopan integraatiota.


title: José de la Trinidad Valera Angulo

text: José de la Trinidad Valera Angulo (s. 3. syyskuuta 1947) on venezuelalainen roomalaiskatolinen piispa. Hänet vihittiin papiksi 2. elokuuta 1975 ja nimitettiin Caracasin arkkihiippakunnan vihkipiispaksi sekä Mozotcorin titulaaripiispaksi 15. helmikuuta 1997. Piispaksi vihkiminen seurasi 19. huhtikuuta. Pääkonsekraattorina toimi Antonio Ignacio Velasco García, jota avustivat Miguel Antonio Salas Salas ja Vicente Ramón Hernández Peña.


title: José de la Trinidad Valera Angulo

text: 18. lokakuuta 2001 Valera Angulo sai nimityksen La Guairan hiippakunnan piispaksi.


title: Gaetano Bonicelli

text: Gaetano Bonicelli (s. 13. joulukuuta 1924 Vilminore di Scalve) on italialainen roomalaiskatolinen arkkipiispa. Hänet vihittiin papiksi Bergamon hiippakuntaan 22. toukokuuta 1948 ja nimitettiin Albanon hiippakunnan vihkipiispaksi sekä Mustin titulaaripiispaksi 10. heinäkuuta 1975. Piispaksi vihkiminen seurasi 26. elokuuta. Pääkonsekraattorina toimi Antonio Poma, jota avustivat Clemente Gaddi ja Enrico Bartoletti.


title: Gaetano Bonicelli

text: Bonicelli sai 11. kesäkuuta 1977 nimityksen Albanon piispaksi, ja 28. lokakuuta 1981 hän sai siirron Italian sotilasarkkipiispaksi sekä Italican titulaariarkkipiispaksi. 14. marraskuuta 1989 hän sai uuden nimityksen Siena-Colle di val D'Elsa-Montalcinon arkkipiispaksi, jona hän toimi, kunnes jäi eläkkeelle 23. toukokuuta 2001.


title: Fernando Charrier

text: Fernando Charrier (12. syyskuuta 1931 – 7. lokakuuta 2011) oli italialainen roomalaiskatolinen piispa. Hänet vihittiin papiksi 24. kesäkuuta 1956 ja nimitettiin Sienan arkkihiippakunnan sekä Montalcinon ja Colle di Val d'Elsan hiippakuntien vihkipiispaksi 29. syyskuuta 1984. Lisäksi hänestä tuli Cercinan titulaaripiispa. Piispaksi vihkiminen suoritettiin 11. marraskuuta. Pääkonsekraattorina toimi Anastasio Alberto Ballestrero, jota avustivat Pietro Giachetti ja Ismaele Mario Castellano.


title: Fernando Charrier

text: Kolme hiippakuntaa, joissa Charrier oli vihkipiispana, yhdistyivät 30. syyskuuta 1986 Siena-Colle di Val d'Elsa-Montalcinon arkkihiippakunnaksi. Hän siirtyi Alessandrian hiippakunnan piispaksi saatuaan nimityksen 22. huhtikuuta 1989. Hän jäi eläkkeelle 4. huhtikuuta 2007.


title: Luigi Bettazzi

text: Luigi Bettazzi (s. 26. marraskuuta 1923 Treviso) on italialainen roomalaiskatolinen piispa. Hänet vihittiin papiksi 4. elokuuta 1946 ja nimitettiin Bolognan arkkihiippakunnan vihkipiispaksi sekä Thagasten titulaaripiispaksi 10. elokuuta 1963. Piispaksi vihkiminen seurasi 4. lokakuuta. Pääkonsekraattorina toimi Giacomo Lercaro, jota avustivat Gilberto Baroni ja Franco Costa.


title: Luigi Bettazzi

text: 26. marraskuuta 1966 Bettazzi sai nimityksen Ivrean hiippakunnan piispaksi, jona hän toimi, kunnes jäi eläkkeelle 20. helmikuuta 1999. Hän osallistui Vatikaanin toiseen kirkolliskokoukseen.


title: Oliokaavio

text: Oliokaavio on UML-mallinnuksessa käytetty kaavio, joka kuvaa olioita ja niiden välisiä suhteita tiettynä ajankohtana. Sitä voi siten pitää luokkakaavion erikoistapauksena.


title: Armeniankarhunvatukka

text: Armeniankarhunvatukka ("Rubus discolor") on monivuotinen, köynnöstävä vadelman sukuinen kasvi. Sen versot voivat kasvaa 3 m pitkiksi. Kukat ovat valkoiset tai vaaleanpunertavat, hedelmystöt muuttuvat kypsyessään punaisista kiiltävän mustiksi.


title: Armeniankarhunvatukka

text: Kasvi valtaa helposti joutomaita ja muodostaa läpipääsemättömiä tiheikköjä.


title: Javier Naranjo Villegas

text: Javier Naranjo Villegas (21. tammikuuta 1919 Abejorral – 7. maaliskuuta 2014) oli kolumbialainen roomalaiskatolinen piispa. Hänet vihittiin papiksi 15. maaliskuuta 1942 ja nimitettiin Santa Martan hiippakunnan piispaksi 2. kesäkuuta 1971. Piispaksi vihkiminen seurasi 29. kesäkuuta. Pääkonsekraattorina toimi Angelo Palmas, jota avustivat Tulio Botero Salazar ja Arturo Duque Villegas.


title: Javier Naranjo Villegas

text: Naranjo Villegas erosi tehtävistään 24. heinäkuuta 1980.


title: José de Jesús Pimiento Rodriguez

text: José de Jesús Pimiento Rodriguez (s. 18. huhtikuuta 1919) on kolumbialainen roomalaiskatolinen arkkipiispa. Hänet vihittiin papiksi 14. joulukuuta 1941 ja nimitettiin Paston hiippakunnan vihkipiispaksi sekä Apolloniksen titulaaripiispaksi 14. kesäkuuta 1955. Piispaksi vihkiminen seurasi 28. elokuuta. Pääkonsekraattorina toimi Crisanto Luque Sánchez.


title: José de Jesús Pimiento Rodriguez

text: Pimiento Rodriguez sai 30. joulukuuta 1959 nimityksen Monterían ja 29. helmikuuta 1964 Garzón-Neivan hiippakunnan (vuodesta 1972 pelkkä Garzón) piispaksi. Hän osallistui Vatikaanin toiseen kirkolliskokouksen. 22. toukokuuta 1975 hän sai nimityksen Manizalesin arkkipiispaksi, jona hän toimi, kunnes jäi eläkkeelle 15. lokakuuta 1996.


title: Fabio Betancur Tirado

text: Fabio Betancur Tirado (30. lokakuuta 1938 – 20. marraskuuta 2011) on kolumbialainen roomalaiskatolinen arkkipiispa. Hänet vihittiin papiksi 6. syyskuuta 1964 ja nimitettiin Medellínin arkkihiippakunnan vihkipiispaksi sekä Sereddelin titulaaripiispaksi 24. toukokuuta 1984. Piispaksi vihkiminen seurasi 3. heinäkuuta. Pääkonsekraattorina toimi Alfonso López Trujillo, jota avustivat Hernando Velásquez Lotero ja Rodrigo Arango Velásquez.


title: Fabio Betancur Tirado

text: Betancur Tirado sai 29. maaliskuuta 1984 nimityksen La Dorada-Guaduasin hiippakunnan piispaksi ja 15. lokakuuta 1996 Manizalesin arkkihiippakunnan arkkipiispaksi. Hän erosi tehtävistään 7. lokakuuta 2010.


title: Jalavakarhunvatukka

text:
Jalavakarhunvatukka ("Rubus ulmifolius") on vadelman sukuinen kasvi, joka kasvaa noin kolme metriä korkeaksi.
Sen voi erottaa muista karhunvatukoista siitä, että lehden alapinta on valkoinen ja kukat vaaleanpunaiset.


title: Jalavakarhunvatukka

text: Marjat ovat syötäviä ja aromaattisia, mutta kuivahkoja. Niitä voi käyttää myös värjäämiseen.


title: Japaninvatukka

text: Japaninvatukka ("Rubus phoenicolasius") on vadelman sukuinen kasvi. Sen maanpäälliset osat ovat kaksivuotisia. Varsissa on piikkejä, ja koko kasvia peittää harva punainen nukka. Lehdet ovat kolmilehdykkäiset, alapinnalta hopeanvalkoiset ja tiheäkarvaiset.


title: Japaninvatukka

text: Japaninvatukka elää luonnonvaraisena Kiinassa, Japanissa ja Koreassa. Sitä on viljelty Yhdysvalloissa 1890-luvulta asti, ja sitä käytettiin puutarhavadelmien jalostukseen. Laji on villiintynyt, ja nykyisin sitä pidetään haitallisena tulokaslajina.


title: Liuskavatukka

text: Liuskavatukka ("Rubus laciniatus") on vadelman sukuinen monivuotinen kasvi. Sen lehdet ovat viisilehdykkäiset, syvään liuskoittuneet. Se on pensastava köynnös, joka voi kasvaa neljä metriä pitkäksi.


title: Liuskavatukka

text: Marjat ovat syötäviä, kaksisenttisiä, makeita ja mehukkaita.


title: Augusto Farfus

text: Augusto Farfus Jr. (s. 3. syyskuuta 1983 Curitiba) on brasilialainen moottoriurheilija.


title: Augusto Farfus

text: Farfus aloitti uransa vuonna 1991 minibike-kilpailuissa voittaen useita paikallisia lajimestaruuksia. Vuonna 1992 hän siirtyi kartingiin, voittaen Párana State Cadet Class -luokan mestaruuden. Vuonna 1999 Farfus voitti Italian Wintercup-sarjan mestaruuden ja sijoittui toiseksi Pohjois-Amerikan mestaruussarjassa. Vuonna 2000 hän kilpaili Italian Formula Renault -sarjassa. Seuraavana vuonna hän voitti Eurocup Formula Renault -sarjan mestaruuden. Vuosina 2002–2003 Farfus kilpaili Euroseries 3000 -sarjassa voittaen sarjan mestaruuden vuonna 2003.


title: Augusto Farfus

text: Vuosina 2004–2006 Farfus kilpaili European Touring Car -mestaruussarjassa Alfa Romeolla. Hän myös kilpaili WTCC-sarjassa vuosina 2005–2010 voittaen 13 kilpailua ja sijoittui sarjan kolmanneksi vuosina 2006 ja 2009. Vuosina 2010 ja 2011 Farfus kilpaili Le Mansin 24 tunnin ajossa. Vuonna 2011 Farfus kilpaili Intercontinental Le Mans Cupissa BMW:llä.


title: Augusto Farfus

text: Vuonna 2012 hän kilpaili DTM-sarjassa paluun sarjaan tehneellä BMW:llä, jossa hän voitti kauden aikana yhden kilpailun sijoittuen loppupisteissä seitsemänneksi. Seuraavana vuonna Farfus jatkoi DTM:ssä voittaen kolme kilpailua sijoittuen sarjan toiseksi. Vuodesta lähtien Farfus on ajanut enimmäkseen erilaisia kestävyysajoja, kuten DTM:ää, GT-sarjoja ja 24 tunnin ajoja.


title: Rautiojärvi

text: Rautiojärvi on pieni järvi Rovaniemellä.


title: Vammavaara

text: Vammavaara on vaara Rovaniemen ja Tervolan rajalla. Se nousee 223 metrin korkeuteen merenpinnasta.


title: Soinniton velaarinen frikatiivi

text: Soinniton velaarinen frikatiivi eli soinniton velaarifrikatiivi on konsonanttiäänne. Kansainvälisessä foneettisessa aakkostossa sen merkkinä on [x]. Kansanomaisesti sitä kutsutaan joskus kurkku-h:ksi, vaikka se tarkkaan ottaen ääntyykin suun takaosassa. Varsinainen kurkku-h on nimeltään Soinniton faryngaalinen frikatiivi.


title: Soinniton velaarinen frikatiivi

text: Soinniton velaarinen frikatiivi esiintyy useissa eri kielissä. Saksan kielessä se kirjoitetaan  ja esiintyy vain takavokaalin jäljessä (niin sanottu "ach-äänne", ). Etuvokaalin edellä saksan  ääntyy palataalisena (niin sanottu "ich-äänne", ).


title: Prix Escapades

text: Prix Escapades on ranskalainen kirjallisuuskilpailu, joka on järjestetty kahdeksan kertaa.


title: Prix Escapades

text: Vuoden 2012 teemana on pohjoismainen kirjallisuus. Yksi kuudesta ehdokkaasta on Johanna Sinisalon romaani "Linnunaivot". Muut kirjailijanimet ovat Erling Jepsen, Jens Christian Grøndahl, Jonas Jonasson, Hanne Örstavik ja Steinunn Sigurðardóttir. Voittajan valitsee lukeva yleisö ja tulos julkistetaan Vernonin kirjamessuilla maaliskuussa 2012.


title: Soinniton palataalinen frikatiivi

text: Soinniton palataalinen frikatiivi eli soinniton palataalifrikatiivi on konsonanttiäänne. Kansainvälisessä foneettisessa aakkostossa sen merkkinä on [ç].


title: Soinniton palataalinen frikatiivi

text: Soinniton palataalinen frikatiivi äännetään suun keskiosassa. Kieli nostetaan kohti kovaa suulakea siten, että syntyy kapeikko, jonka kautta kulkeva ilmavirta aiheuttaa hankaushälyä. Kieli on suunnilleen samassa asennossa kuin äännettäessä suomen kielen j-kirjainta, mutta ilmavirta kulkee pakotetummin, eivätkä äänihuulet värähtele äänteen tuottamisen aikana.


title: Soinniton palataalinen frikatiivi

text: Äänne [ç] esiintyy useissa kielissä. Norjan kielessä äänne kirjoitetaan  tai toisinaan etuvokaalin edellä . Saksan kielessä se kirjoitetaan  ja esiintyy vain etuvokaalin jäljessä (niin sanottu "ich-äänne", ). Takavokaalin edellä saksan  ääntyy velaarisena (niin sanottu "ach-äänne", ).


title: Kokonaishaihdunta

text: Kokonaishaihdunta (, ET) on maa-alueilta tapahtuva veden siirtyminen ilmakehään. Sen merkittävimmät osatekijät ovat haihtuminen maaperästä ja kasvien transpiraatio. Potentiaalinen kokonaishaihdunnalla (PET) tarkoitetaan veden määrää, joka haihtuisi maaperästä, jos se saisi tarpeeksi kosteutta. Kokonaishaihdunta on yksi merkittävimmistä aurinkoenergian kuluttajista maanpinnalla ja tärkeä osa veden kiertokulkua.


title: Kokonaishaihdunta

text: Kokonaishaihduntaan vaikuttavat monet tekijät. Se on sitä suurempi mitä lämpimämpi on. Kasvien ilmaraot pyrkivät kylmässä ilmastossa säästämään vettä sulkeutumalla. Ilman suhteellinen kosteus vaikuttaa myös kokonaishaihduntaan. Jos ilman kosteus on korkea, ilmaan ei mahdu juurikaan lisää kosteutta. Kovassa tuulessa sen sijaan kostea ilma korvautuu nopeampaa kuivalla ilmalla, jolloin kokonaishaihdunta kasvaa. Jos maaperässä on vähän vettä, niin kasvit pyrkivät transpiroimaan vähemmän vettä. Monien kasvien ominaisuudet myös aiheuttavat pienempää haihduntaa. Alueilla, joilla auringonsäteily on korkeimmillaan, kokonaishaihduntakin on korkeimmillaan, sillä silloin on tarjolla enemmän aurinkoenergiaa haihduttamaan vettä. Monilla kuivilla ja kuumilla alueilla kokonaishaihdunta voi ollaki jopa 100 prosenttia.


title: Kokonaishaihdunta

text: Sään ja kasvillisuuden vaikutuksia kokonaishaihduntaan voidaan kuvata vertailuluvuilla ja kertoimilla. Ilmaston vaikutusta kuvataan määrittelemällä, montako millimetriä vettä päivässä haihtuisi hyvin kastellulta nurmipinnalta kyseisessä ilmastossa. Nämä vertailuluvut, ET, vaihtelevat lauhkeassa ilmastossa kosteuden ja lämpötilan mukaan välillä 1-9 mm/vrk ja tropiikissa 2-8 mm/vrk. Kasvuston tyypin vaikutusta kuvataan kertoimella K: hyvin kasteltuna kukin kasvustotyyppi haihduttaisi K * ET mm/vrk. Kolmas korjauskerroin K tulee kasvuston tilan ja ympäristöstressin kautta: kasveilla ei aina ole käytettävissään tarpeeksi vettä tai muusta syystä ne eivät pysty haihduttamaan K * ET mm/vrk, vaan vähemmän, K* K * ET. Tyypillisesti K on pienempi kuin yksi ja K on suurempi kuin yksi.


title: Kokonaishaihdunta

text: Evapotranspiraatio voidaan määrittää lysimetrillä eli eristämällä kasvusto ympäristöstään ja punnitsemalla sen massassa tapahtuvat muutokset ja vähentämällä tästä sademäärä. Käytännössä maamassojen eristäminen ja punnitseminen niin että kasvusto pysyisi samanlaisen ympäristöstressin alaisena kuin ympäröivä kasvusto, on vaikeaa tai mahdotonta. Haihtumista avoimesta vesipinnasta voidaan mitata haihduntapannulla, mutta se ei ota kasvillisuuden vaikutusta huomioon. Niinpä ET määritetään yleensä empiirisillä yhtälöillä sääsuureista laskemalla. Yhdistyneiden kansakuntien elintarvike- ja maatalousjärjestön (FAO) asiantuntijapaneeli suositteli vuonna 1990 Penmanin ja Monteithin yhtälön käyttämistä tähän.


title: Irakin–Iranin sodan tukijat

text: Irakin–Iranin sodan tukijat olivat valtioita tai niihin liittyneitä tahoja, jotka tukivat joko Irakia, Irania tai molempia maiden välisessä sodassa. Esimerkiksi Saudi-Arabia tuki Irakia rahallisesti, Kiina myi sekä Irakille että Iranille aseita.


title: Irakin–Iranin sodan tukijat

text: Monet arabimaat tukivat Irakia muun muassa sen takia, että pelkäsivät omien šiialaistensa nousua kapinaan ja muutenkin uhkaavaa Iranin laajenemista. Šiialainen kumouksellisuus olikin näkynyt 1979 Mekassa ja hieman myöhemmin Bahrainissa. Keväällä 1981 Persianlahden öljyä tuottavat arabimaat perustivat Irakin rahallista avustamista varten Persianlahden yhteistyöneuvoston. Vuonna 1984 Irak haki tukea jopa maltilliselta Egyptiltä, jolla oli toimiva sotateollisuus.


title: Irakin–Iranin sodan tukijat

text: Ennen sotaa Irakin aseistus oli pääasiassa neuvostovalmisteista tai muista Itä-Euroopan maista hankittua. Sodan aikana Irak osti aseita Neuvostoliitosta, Ranskasta, Kiinasta, Brasiliasta, Egyptistä ja Länsi-Saksasta. Kuwait ja Saudi-Arabia tukivat Irakia taloudellisesti. Iranin vallankumouksen jälkeen Yhdysvaltain presidentin silloinen turvallisuuspoliittinen neuvonantaja Zbigniew Brzezisnki yllytti Irakia valtaamaan Shatt al-Arabin itselleen Yhdysvallat alkoi tukea Irakia kun Iran alkoi menestyä sodassa vuonna 1982. Yhdysvallat antoi Irakille aseapua, tiedustelutietoja, taloudellista apua ja palautti diplomaattiset suhteet, jotka katkesivat vuoden 1967 kuuden päivän sodassa. Yhdysvallat poisti Irakin terrorismia tukevien maiden listalta vuonna 1982 ja uudisti diplomaattisuhteet Irakiin 1984. Irakilla olivat puolellaan myös useimmat arabimaat, pääasiassa Saudi-Arabia.


title: Irakin–Iranin sodan tukijat

text: Iran osti Kiinan lisäksi aseita muun muassa neuvostoaseita hankkineista Syyriasta, Libyasta ja Pohjois-Koreasta. Argentiina ja Brasilia myivät Iranille aseita. Israel myi Iranille muun muassa vanhantuneen panssarikalustonsa.


title: Irakin–Iranin sodan tukijat

text: Iran pyrki jo vuonna 1984 lähentymään Neuvostoliittoa mikä näkyi entistä enemmän sotan lopussa, Iranin kannalta Neuvostoliitossa oli huonoa Afganistanin neuvostomiehitys, joka ajoi pakolaisia Iraniin, samoin maan tuki Irakille. Vuonna 1987 Iran pyrki sopimaan Neuvostoliiton kanssa öljyn- ja kaasunviennistä Neuvostoliiton kautta.


title: Irakin–Iranin sodan tukijat

text: Jotkut maat myivät aseita molemmille. Suurvallat eivät halunneet sekaantua sotaan. Yhdysvalloille oli edullista, että sen vihollinen Iran oli sidottu pitkälliseen sotaan, eikä Yhdysvallat myöskään ainakaan alussa luottanut Saddam Husseiniin. Yhdysvalloissa ei oikeastaan haluttu, että kumpikaan osapuoli voittaisi sotaa.. Sekä kiihkofundamentalistisen Iranin pyrkimys islamilaiselle vallankumoukselle että radikaalin Irakin pyrkimys arabimaailman johtoon uhkasivat öljyä tuottavia maltillisia arabimaita ja Israelia. Niinpä Israelilla ja Yhdysvalloilla ei ollut mitään syytä toivoa kummankaan voittoa.


title: Irakin–Iranin sodan tukijat

text: Monet maat eivät halunneet asettua kummankaan maan puolelle, vaan pelkästään hyötyä sodasta mahdollisiman paljon. Yhdysvallat myi salaa aseita Iraniin mahdollisesti Israelin kautta epäsuorasti ja siten suoraan Iran-Contra-skandaaliin liittyen. Julkistamatonta asevientiä paljastui tai epäiltiin monissa länsimaissa. Ruotsissa paljastui Boforsin asevientiskandaali Iraniin. Luvattoman aseviennin paljastuminen vähensi Iranin kykyä saada hyviä aseita länsimaista.


title: Irakin–Iranin sodan tukijat

text: Sodan kestäessä Irak sai yhä enemmän kansainvälistä apua ja alkoi rakentaa nykyaikaista, hyvin koulutettua ja aseistettua armeijaa. Irakilla oli ollut varaa ostaa runsaasti aseistusta öljyrahoilla, mutta sodan edetessä se joutui lainaamaan rahaa yhä enemmän.


title: C. W. Thornthwaite

text: Charles Warren Thornthwaite (1899–1963) oli yhdysvaltalainen maantieteilijä ja ilmastotutkija. Hän tutki ilmastojen luokittelua ja veden kiertokulkua.


title: C. W. Thornthwaite

text: Thornthwaite väitteli maantieteestä vuonna 1930 Kalifornian yliopistossa Berkeleyssä. Vuosina 1947–1955 hän oli klimatologian professori Johns Hopkinsin yliopistossa. Vuosina 1950 ja 1953 hän johti Maailman ilmatieteen järjestön ilmastokomissiota.


title: C. W. Thornthwaite

text:
Thornthwaite ja hänen tutkimusryhmänsä olivat vesitaselaskelmien uranuurtajia. He tekivät laskelmia selvittääkseen kasteluveden tarvetta.
He kehittivät empiirisen yhtälön, jolla voidaan arvioida karkeasti haihduntaa ruohopinnalta käyttäen lähtötietoina kuukauden keskilämpötilaa ja päivän pituutta. Laskelmat tehtiin mittaamalla haihtumista lysimetreillä eri puolilla Yhdysvaltoja.


title: Pikaluistelu talviolympialaisissa 2014

text: Pikaluistelussa kilpailtiin Sotšin 2014 talviolympialaisissa 8. – 22. helmikuuta Adler Arenalla. Paikalle yleisöä mahtui 8 000 henkilöä. Tapahtumia oli 12, joista kuusi oli miehille ja kuusi naisille. Kaikissa tapahtumissa erää kohden jokainen kilpailija luisteli vain kerran lukuun ottamatta 500 metriä, jossa luisteltiin kahdesti. Tulokseksi tuli kahden luistelun yhteisaika. Joukkuetakaa-ajossa miehet luistelivat 400 metrin pituisen radan kahdeksasti ja naiset kuudesti.


title: Pikaluistelu talviolympialaisissa 2014

text: Taulukossa on kahdentoista eri lajin aikataulu.


title: José Campaña

text: José Ángel Gómez Campaña (s. 31. toukokuuta 1993 Sevilla, Espanja) on espanjalainen jalkapalloilija. Hän edustaa portugalilaista Portoa ja on pelipaikaltaan keskikenttäpelaaja.


title: José Campaña

text: Campaña teki ensiesiintymisensä Sevillan reservijoukkueessa 16-vuotiaana, jolloin joukkue pelasi Segunda División B:ssä. Edustusjoukkueen uudeksi päävalmentajaksi tullut Marcelino García Toral nosti Campañan joukkueen harjoituskaudella kesällä 2011.


title: José Campaña

text: 25. elokuuta 2011 hän teki ensiesiintymisensä edustusjoukkueessa Eurooppa-liigan ottelussa saksalaista Hannoveria vastaan. Kolme päivää myöhemmin hän pelasi ensimmäisen ottelunsa myös Primera Divisiónissa.


title: Eladio Acosta Arteaga

text: Eladio Acosta Arteaga (9. huhtikuuta 1916 – 30. tammikuuta 2012) oli kolumbialainen roomalaiskatolinen arkkipiispa. Hänet vihittiin Jeesuksen ja Marian kongregaation eli eudistien papiksi 7. elokuuta 1949 ja nimitettiin Antioquían hiippakunnan piispaksi 6. maaliskuuta 1970. Piispaksi vihkiminen seurasi 12. huhtikuuta. Pääkonsekraattorina toimi Angelo Palmas, jota avustivat Tulio Botero Salazar ja Aníbal Muñoz Duque.


title: Eladio Acosta Arteaga

text: 18. kesäkuuta 1988 Acosta Arteagan johtama hiippakunta korotettiin arkkihiippakunnaksi, ja sen nimi muuttui Santa Fe de Antioquiaksi. Acosta Arteaga toimi arkkipiispana, kunnes jäi eläkkeelle 10. lokakuuta 1992.


title: Ignacio José Gómez Aristizábal

text: Ignacio José Gómez Aristizábal (s. 2. joulukuuta 1929) on kolumbialainen roomalaiskatolinen arkkipiispa. Hänet vihittiin papiksi 17. elokuuta 1958 ja nimitettiin Ocañan hiippakunnan piispaksi 24. heinäkuuta 1972. Piispaksi vihkiminen seurasi 8. syyskuuta. Pääkonsekraattorina toimi Alfonso Uribe Jaramillo, jota avustivat Alberto Uribe Urdaneta ja Alfredo Rubio Diaz.


title: Ignacio José Gómez Aristizábal

text: 10. lokakuuta 1992 Gómez Aristizábal sai nimityksen Santa Fe de Antioquian arkkihiippakunnan arkkipiispaksi, jona hän toimi, kunnes jäi eläkkeelle 12. tammikuuta 2007.


title: Sadetunnelma

text: Sadetunnelma on Ernst Lingon säveltämä pianokappale, jonka on vuonna 1970 tallentanut äänilevylle Tapani Valsta. Kappaleen kesto on 3:22.


title: Juan Francisco Sarasti Jaramillo

text: Juan Francisco Sarasti Jaramillo (s. 30. heinäkuuta 1938 Cali) on kolumbialainen roomalaiskatolinen arkkipiispa. Hänet vihittiin Jeesuksen ja Marian kongregaation eli eudistien papiksi 30. maaliskuuta 1963 ja nimitettiin Calin arkkihiippakunnan vihkipiispaksi sekä Egaran titulaaripiispaksi 8. maaliskuuta 1978. Piispaksi vihkiminen seurasi 6. toukokuuta. Pääkonsekraattorina toimi Alberto Uribe Urdaneta, jota avustivat José de Jesús Pimiento Rodriguez ja Eladio Acosta Arteaga.


title: Juan Francisco Sarasti Jaramillo

text: 23. joulukuuta 1983 Sarasti Jaramillo sai nimityksen Barrancabermejan hiippakunnan piispaksi ja 25. maaliskuuta 1993 Ibaguén arkkihiippakunnan arkkipiispaksi. 17. elokuuta 2002 hänet nimitettiin Calin arkkipiispaksi, jona hän toimi, kunnes erosi tehtävistään 18. toukokuuta 2011.


title: Aleksandr Menkov

text: Aleksandr Aleksandrovitš Menkov (, s. 7. joulukuuta 1990) on venäläinen pituushyppääjä.


title: Aleksandr Menkov

text: Vuonna 2009 Menkov voitti kultaa alle 20-vuotiaiden EM-kisoissa tuloksella 798 cm, mutta karsiutui Berliinin MM-kisoissa. Samana vuonna hän hyppäsi alle 20-vuotiaiden Venäjän ennätyksen 816 cm, jonka Sergei Morgunov rikkoi vuonna 2012 hypättyään 835 cm. Kaksi vuotta myöhemmin Menkov voitti kultaa alle 23-vuotiaiden EM-kisoissa tuloksella 808 cm ja oli kuudes Daegun MM-kisoissa tuloksella 819 cm.


title: Aleksandr Menkov

text: Istanbulin sisäratojen MM-kilpailuissa 2012 Menkov sijoittui kolmanneksi tuloksella 822 cm. Hän hävisi sekä kilpailun voittajalla Mauro Vinícius da Silvalla että toiseksi sijoittuneelle Henry Fraynelle yhden senttimetrin. Lontoon olympialaisissa hän sijoittui yhdenneksitoista tuloksella 778 cm. Hän voitti sisäratojen Euroopan-mestaruuden Göteborgissa 2013 halliennätyksellään 831 cm. Kazanin universiadeissa 2013 hän sijoittui toiseksi ennätyksellään 842 cm.


title: Aleksandr Menkov

text: Menkov voitti maailmanmestaruuden Moskovassa 2013. Hän paransi loppukilpailussa kahdesti Venäjän ennätystä hypättyään kolmannella kierroksella 852 cm ja viidennellä kierroksella 856 cm. Hän sijoittui 2014 viidenneksi Sopotin MM-hallikilpailuissa, mutta karsiutui loppukilpailusta Zürichin EM-kilpailuissa. Hän oli MM-kilpailuissa kuudes Pekingissä 2015 ja neljäs Lontoossa 2017.


title: Marcos Chuva

text: Marcos Chuva (s. 8. elokuuta 1989) on portugalilainen pituushyppääjä.


title: Marcos Chuva

text: Vuonna 2008 Chuva osallistui alle 20-vuotiaiden MM-kisoihin ollen kahdestoista pituushypyssä ja karsiutuen 110 metrin aitojen välierissä. Vuotta myöhemmin hän oli alle 23-vuotiaiden EM-kisoissa kahdeksas sekä pituushypyssä että 4 × 100 metrin viestissä. Vuonna 2011 Chuva karsiutui Pariisin sisäratojen EM-kisoissa, mutta voitti hopeaa alle 23-vuotiaiden EM-kisoissa tuloksella 794 cm ja oli kymmenes Daegun MM-kisoissa tuloksella 805 cm.


title: Marcos Chuva

text: Chuva sijoittui 2012 seitsemänneksi Helsingin EM-kilpailuissa tuloksella 792 ja karsiutui loppukilpailusta Lontoon olympialaisissa. Seuraavana vuonna hän sai pronssia universiadeista, mutta karsiutui Moskovan MM-kilpailuissa.


title: Marcos Chuva

text: Chuvan ennätys on 834 cm, jonka hän hyppäsi Viljandissa 9. elokuuta 2011. Sisäradoilla hän on hypännyt 800 cm Espinhossa 18. helmikuuta 2012.


title: Leppäkoski (Janakkala)

text: Leppäkoski on kylä ja taajama Janakkalan kunnassa. Siellä asuu n. 500 asukasta. Kylässä toimii kaksi koulua, Haukankallion erityiskoulu ja Leppäkosken alakoulu, samassa koulurakennuksessa. Kylän läpi virtaa Puujoki, jonka koski sijaitsee Leppäkosken kartanon kohdalla. Leppäkoski sijaitsee myös vuonna 1862 valmistuneen pääradan varrella.


title: Niilo Kuukka

text: Niilo Taneli Kuukka (8. marraskuuta 1907 Lappeenranta – 19. toukokuuta 1983 Vaasa) oli suomalainen teatterinjohtaja ja äänenkäytön opettaja.


title: Niilo Kuukka

text: Kuukka oli alkuperäiseltä ammatiltaan tehdastyöläinen. Hän toimi vuosina 1945–1947 Lappeenrannan Työväen Näyttämön, vuosina 1947–1953 Kuopion kaupunginteatterin, vuosina 1953–1957 Vaasan kaupunginteatterin, vuosina 1957–1961 Kokkolan maakuntateatterin ja vuosina 1961–1963 Kokkolan kaupunginteatterin johtajana. Myöhemmin Kuukka opetti Suomen Teatterikoulussa puheilmaisua vuosina 1963–1978. Hänen kehittämäänsä opetusmetodia on sittemmin kutsuttu "Niilo Kuukka -metodiksi". Metodiin kuuluvat harjoitukset kehittävät erityisesti äänen hyvää sointia ja tehokasta äänenkäyttöä. Harjoitusmenetelmää on käytetty sittemmin laajasti Suomessa niin näyttelijänopetuksessa kuin yleisessä puhetekniikan ja äänenkäytön opetuksessa, ja myös ulkomaisia näyttelijöitä on tutustutettu Kuukan äänenharjoitussarjoihin. Metodia on opetettu ja tutkittu muun muassa Tampereen yliopiston puheopin laitoksella. Menetelmä sopii kaikille äänenkäyttäjille, jotka haluavat kehittää äänensä tehokasta ja taloudellista käyttöä siten, että ääni tuottaa mahdollisimman vaivattomasti halutun akustisen vaikutuksen.


title: Kalle Rautiainen

text: Kalle Kustaa Rautiainen (3. maaliskuuta 1889 Tampere – 2. maaliskuuta 1969) oli suomalainen taidemaalari, joka maalasi erityisesti maisemia ja asetelmia.


title: Kalle Rautiainen

text: Rautiainen opiskeli Taideteollisessa keskuskoulussa 1904–1906 ja Turun Taideyhdistyksen piirustuskoulussa vuonna 1918.


title: Kalle Rautiainen

text: Rautiaisen maisemamaalauksissa on intiimiä tunnelmaan eläytymistä. Viivojen rytmi ja värien kudelmat luovat eloisuutta ja vivahteikkuutta rauhallisiin maalauksiin. Hänen asetelmiinsa kuuluu sekä hyvin värikkäitä maalauksia, joissa värien vastakohtia on voimakkaasti tehostettu, että toisaalta herkempiä maalauksia, joissa jyrkkiä eroja on vaimennettu.


title: Kalle Rautiainen

text:
Rautiaisen puoliso oli Alina Pennilä, ja hänen lapsensa on taidemaalari Veikko Rautiainen.
Rautiaisen vanhemmat olivat työmies David ja Saara Rautiainen.


title: Lawrence Hughes

text: Lawrence "Laurie" Hughes (2. maaliskuuta 1924 Waterloo, Liverpool – 9. syyskuuta 2011) oli englantilainen jalkapalloilija, joka pelasi Liverpool FC:ssa ja Englannin maajoukkueessa.


title: Lawrence Hughes

text: Tranmere Roversin kasvatti Hughes siirtyi Liverpooliin vuonna 1943, mutta aloitti pelaamisen vasta 5. tammikuuta 1946. Viimeisen pelinsä Hughes pelasi 28. syyskuuta 1957 Charltonia vastaan, mutta pysyi seuran jäsenenä vuoteen 1960 asti. Englannin A-maajoukkueessa Hughes pelasi kolme ottelua, kaikki Brasilian MM-kilpailuissa 1950.


title: Lawrence Hughes

text: Hughes kuoli kotonaan 87-vuotiaana.


title: Huvitamme itsemme hengiltä

text: Huvitamme itsemme hengiltä. Julkinen keskustelu viihteen valtakaudella () on Neil Postmanin vuonna 1985 ilmestynyt kirja.


title: Bernard Joseph McLaughlin

text: Bernard Joseph McLaughlin (19. marraskuuta 1912 Buffalo, New York – 5. tammikuuta 2015 Kenmore, Tonawanda, New York) oli yhdysvaltalainen roomalaiskatolinen piispa. Hänet vihittiin papiksi Buffalon hiippakuntaan 21. joulukuuta 1935 ja nimitettiin sen vihkipiispaksi sekä Motulan titulaaripiispaksi 28. joulukuuta 1968. Piispaksi vihkiminen seurasi 6. tammikuuta 1969. Pääkonsekraattorina toimi paavi Paavali VI, jota avustivat Sergio Pignedoli ja Ernesto Civardi.


title: Bernard Joseph McLaughlin

text: McLaughlin erosi Buffalon vihkipiispan tehtävistä 5. tammikuuta 1988.


title: Junior Senior

text:
Junior Senior oli tanskalainen popyhtye, joka perustettiin vuonna 1998. Yhtyen jäseniä olivat Jesper Mortensen (Junior) ja Jeppe Laursen (Senior). Heidän ehkä tunnetuin kappale on "Move Your Feet" heidän ensimmäiseltä albumiltaan.
Musiikkivideo "Move Your Feet" on tehty kokonaan ohjelmalla Deluxe Paint.


title: Nils Bielke (1644–1716)

text: Nils Bielke (7. helmikuuta 1644 Tukholma – 26. marraskuuta 1716) oli ruotsalainen vapaaherra, sotilas, kuninkaan neuvostonjäsen, diplomaatti, poliitikko, kenraaliluutnantti 1678, Ranskan lähettiläs 1679–1682, Pommerin kenraalikuvernööri 1687 ja vuodesta 1690 sotamarsalkka.


title: Nils Bielke (1644–1716)

text: Bielke johti vuonna 1676 henkivartioväen ratsurykmenttiä Lundin taistelussa, jossa hän myös johti taistelua jatkanutta osastoa Kaarle XI:n johtaessa tanskalaisen ratsuväen takaa-ajoa. Bielke osallistui 1684–1687 Itävallan ja Turkin väliseen sotaan, jonka jälkeen hänet nimitettiin Ruotsin Pommerin kenraalikuvenööriksi. Hän hoiti virkaa vuoteen 1698 saakka.


title: Nils Bielke (1644–1716)

text: Nils Bielke oli Salestadin vapaaherran Ture Nilsson Bielken ja Kristina Anna Banérin pojanpoika. Hän sai jo vuonna 1649 Korppoon vapaaherran arvon. Hänet lähetettiin 1661 Klaus Tottin jälkeen Ruotsin Ranskan-lähettilääksi. Palattuaan vuotta myöhemmin kotimaahansa hän palveli hovissa. Vain 29-vuotiaana hänet nimitettiin everstinä henkivartioväen ratsurykmentin komentajaksi, missä tehtävässä hän osallistui sotaan Tanskaa vastaan. Bielke sai 1678 kenraaliluutnantin arvon. Seuraavana vuonna hänet lähetettiin lähettilääksi Ranskaan ja vuonna 1685 hän siirtyi Saksan keisarin palvelukseen.


title: Nils Bielke (1644–1716)

text: Palattuaan Ruotsiin 1687 hän oli kuninkaallisen neuvostonjäsen, Pommerin kenraalikuvernööri ja ylipäällikkö. Hänet korotettiin kreiviksi 1687 numerolla 29 nimettynä Bielke af Åkeröksi. Bielke joutui Kaarle XII:n epäsuosioon ja hänet tuomittiin kuolemaan sekä menettämään kunniansa ja omaisuutensa, mutta hänet armahdettiin ja hän vapautui myöhemmin vankilasta.


title: Nils Bielke (1644–1716)

text: Bielke avioitui 1669 sotamarsalkka Kustaa Hornin tyttären kreivitär Eeva Horn af Björneborgin (1653–1740) kanssa. Puolison äiti oli Sigrid Bielke. Avioparille syntyivät pojat kenraalimajuri Carl Gustaf Bielke (1683–1754) ja valtiomies Ture Gabriel Bielke (1684–1763).


title: Edward Kmiec

text: Edward Urban Kmiec (s. 4. kesäkuuta 1936 Trenton, New Jersey) on yhdysvaltalainen roomalaiskatolinen piispa. Hänet vihittiin papiksi Trentonin hiippakuntaan 20. joulukuuta 1961 ja nimitettiin sen vihkipiispaksi sekä Simidiccan titulaaripiispaksi 26. elokuuta 1982. Piispaksi vihkiminen seurasi 3. marraskuuta. Pääkonsekraattorina toimi John C. Reiss, jota avustivat George William Ahr ja James John Hogan.


title: Edward Kmiec

text: Kmiec sai 13. lokakuuta 1992 nimityksen Nashvillen hiippakunnan piispaksi, ja hänet asetettiin tähän virkaan 3. joulukuuta. Kmiec nimitettiin 12. elokuuta 2004 Buffalon hiippakunnan piispaksi, jonka virkaan hänet asetettiin 28. lokakuuta 2004. Hän jäi eläkkeelle 29. toukokuuta 2012.


title: Heikki Varja

text: Heikki Varja (27. heinäkuuta 1918 Jyväskylä – 26. heinäkuuta 1986) oli suomalainen kuvanveistäjä. Hänen teoksiaan oli ensimmäistä kertaa esillä näyttelyssä Helsingissä vuonna 1943.


title: Heikki Varja

text: Varjan vanhemmat olivat salkkumestari Olli Varja ja Martta Varja (s. Nikonen). Perhe muutti Jyväskylästä Tampereelle vuonna 1920. Varja opiskeli Suomen Taideakatemian koulussa vuosina 1940–1941 ja 1944–1945 sekä Tukholman "Kungliga Akademien för de Fria Konsterna" -koulussa vuosina 1945–1946. Sen jälkeen hän oli lisäksi Wäinö Aaltosen assistenttina ja oppilaana vuosina 1947–1952. Hän oli työskennellyt myös Essi ja Ben Renvallin kanssa.


title: Heikki Varja

text: Varjan tuotantoon sisältyy useita sankaripatsaita ja hautamuistomerkkejä. Hänen veistämiään ovat muun muassa Lauri Viidan hautamuistomerkki Tampereella vuodelta 1966 ja Rudolf Waldénin muistomerkki Valkeakoskella vuodelta 1973. Varjan tunnetuimpia teoksia on vuonna 1961 paljastettu Saarijärven Paavon patsas, joka sijaitsee Saarijärvellä. Myös Mäntsälässä on monia Varjan veistoksia.


title: Heikki Varja

text: Veistosten ohella Varja on tunnettu mitalitaiteestaan. Hän on suunnitellut lähes 70 mitalia erityisesti 1970- ja 80-luvuilla. Hänen muotoilemiaan mitaleita ovat muun muassa Suomen kuvanveistäjäliiton vuodesta 1960 lähtien jakama Pro Sculptura -mitali (yhdessä Kauko Räsäsen kanssa) ja Lahden kaupungin vuodesta 1966 lähtien jakama Lahti-mitali.


title: Heikki Varja

text: Varjalle on myönnetty Pro Finlandia -mitali vuonna 1963 ja Uudenmaan läänin taidepalkinto vuonna 1972. Vuonna 1980 hänelle myönnettiin Suomen Mitalitaiteen killan ansiomitali. Professorin arvonimen hän sai vuonna 1983.


title: Heikki Varja

text: Varjan puoliso oli lehtori Marjatta Sylvi Susanna Sihvonen, ja parille syntyi kolme lasta.


title: Ilmari Vuori

text: Urho Ilmari Vuori (aik. Malmberg, 16. tammikuuta 1898 Porvoo – 4. maaliskuuta 1975) oli suomalainen taidemaalari. Hänen töitään oli ensi kertaa jukisesti esillä vuonna 1917.


title: Ilmari Vuori

text: Vuori opiskeli Suomen Taideyhdistyksen piirustuskoulussa vuonna 1918. Hänen maalaustyylinsä oli aluksi pehmeän herkkää ja lyyristä, mutta muuttui pelkistetymmäksi jo 1930-luvun vaihteeseen mennessä. Hänen teostensa aihepiireihin kuului niin maisemia, kaupunkinäkymiä, muotokuvia kuin asetelmia. Hän osallistui vuosina 1917–1967 säännöllisesti Suomen Taiteilijain näyttelyihin, ja hänen töitään oli esillä myös monissa näyttelyissä ulkomailla. Oman taiteilijantyönsä ohella Vuori toimi opettajana ABC-piirustuskoulussa vuosina 1938–1939.


title: Ilmari Vuori

text: Vuoren vanhemmat olivat räätäli Josef Vuori (ent. Malmberg) ja Maria Vuori (s. Lundström). Vuoren puoliso oli Kerttu Linnea Vuori (s. Johnsson). Taidemaalari Antti Vuori (1935-2014) oli heidän lapsensa.


title: Anthony Shaffer

text: Anthony Josua Shaffer (15. toukokuuta 1926 Liverpool – 6. marraskuuta 2001 Lontoo) oli englantilainen asianajaja ja kirjailija. Hänen identtinen kaksoisveljensä on kirjailija Peter Shaffer.


title: Anthony Shaffer

text: Anthony Shaffer syntyi Liverpoolissa juutalaiseen perheeseen, jonka isä oli kiinteistönvälittäjä. Anthony opiskeli lakia Cambridgen yliopiston Trinity Collegessa. Hän työskenteli 1950-luvulla asianajajana ja siirtyi sitten elokuvatuotantoyhtiöön.


title: Anthony Shaffer

text: Shafferin ensimmäinen menestysteos oli näytelmä "Vainukoira" ("Sleuth") vuodelta 1970. Näytelmää on esitetty myös Suomessa. Näytelmä sovitettiin elokuvaksi ensimmäisen kerran vuonna 1972 ("Pirullista peliä", pääosissa Laurence Olivier ja Michael Caine) ja toisen kerran vuonna 2007 ("Pirullista peliä", pääosissa Michael Caine ja Jude Law).


title: Anthony Shaffer

text: Shafferin tunnettuihin elokuvakäsikirjoituksiin kuuluvat Alfred Hitchcockin "Frenzy" ja Robin Hardyn "Uhrijuhla" ("The Wicker Man"). Lisäksi hän kirjoitti romaaneja yhdessä veljensä Peterin kanssa, ja ne julkaistiin salanimellä Peter Anthony.


title: Anthony Shaffer

text: Shaffer oli vuodesta 1985 alkaen naimisissa "Uhrijuhlassa" näytelleen Diane Cilenton kanssa.


title: Frank Lampard, Sr.

text: Frank Lampard, Sr (s. 20. syyskuuta 1948 Lontoo) on entinen englantilainen jalkapallopelaaja. Hän edusti lähes koko uransa lontoolaista West Ham Unitedia. Pelipaikaltaan hän oli vasen laitapuolustaja. Hän on New York City FC:ta edustavan Frank Lampardin isä.


title: Gonzalo López-Gallego

text: Gonzalo López-Gallego (s. 17. maaliskuuta 1978 Madrid) on espanjalainen elokuvaohjaaja, -leikkaaja ja -käsikirjoittaja. Hän on työskennellyt Espanjassa elokuva-alalla ja televisiossa 1990-luvun lopulta lähtien. Hänen tunnetumpiin ohjaustöihinsä kuuluu trilleri "El Rey de la montaña" vuodelta 2007. Hänen ensimmäinen Hollywood-työnsä on tieteiskauhuelokuva "Apollo 18" vuodelta 2011.


title: Bombay Bicycle Club

text: Bombay Bicycle Club on englantilainen indierock- ja folkyhtye. Yhtye on julkaissut kolme albumia: "I Had the Blues But I Shook Them Loose", "Flaws," "A Different Kind of Fix "ja "So Long, See You Tomorrow".


title: Rautiainen (täsmennyssivu)

text: Rautiainen voi tarkoittaa seuraavia:


title: Kane Ferdinand

text: Kane Ferdinand (s. 7. lokakuuta 1992) on irlantilainen jalkapalloilija, joka on edustanut urallaan muun muassa Peterborough Unitedia Englannin mestaruussarjassa ja ykkösliigassa sekä neljää eri seuraa, Southend Unitedia, Northampton Townia, Cheltenham Townia ja Dagenham & Redbridgeä, Englannin kakkosliigassa. Hän on Les Ferdinandin sekä veljesten Anton ja Rio Ferdinandin serkku.


title: Eduardo Gómez

text: Eduardo Gomez Manzalo (s. 27. heinäkuuta 1951, Madrid) on espanjalainen näyttelijä, joka on näytellyt muun muassa televisiosarjoissa Naapureina Madridissa, Serranon perhe ja La que se avecina.


title: Hans Apel

text: Hans Eberhard Apel (25. helmikuuta 1932 – 6. syyskuuta 2011) oli saksalainen poliitikko ja Saksan sosialidemokraattisen puolueen (SPD) jäsen. Hän oli vuosina 1972-1974 ulkoministerin valtiosihteeri. Vuosina 1974-1978 hän oli talousministeri ja 1978-1982 hän oli puolustusministeri.


title: Hans Apel

text: Valmistuttuaan ylioppilaaksi 1954 Hampurissa hän meni harjoittelijaksi vienti- ja tuontitehtäviin. Sen jälkeen hän aloitti taloustieteen opinnot. Vuonna 1960 hän sai tohtorin arvon valtiotieteissä. Vuosina 1958-1961 hän oli Euroopan parlamentin sosialistiryhmän sihteeri. Vuonna 1962 hänestä tuli Euroopan parlamentin virkamies ja hän työskenteli osastopäällikkönä vastuualueinaan talous, rahoitus ja kuljetus. Vuonna 1993 hänet nimitettiin Rostockin yliopiston taloustieteiden kunniaprofessoriksi.


title: Hans Apel

text: Apel meni naimisiin Ingrid Apelin kanssa 1956. Heillä oli kaksi lasta.


title: Sumata

text: Sumata () on japanilainen erityisesti prostituoitujen suosima seksiakti, jossa nainen tuottaa miehelle ejakulaation ilman penetraatiota, hieromalla penistä erinäisillä ruumiinosillaan. Japanin laki kieltää maksullisen yhdynnän.


title: Sumata

text: Sumata on levinnyt myös länsimaihin ja saavuttanut suurta suosiota monissa bordelleissa ja striptease-klubeissa.


title: Tauno Johannes Hämeranta

text: Tauno Johannes Hämeranta (alk. Göhlstrand, 25. helmikuuta 1910 Tampere – 18. toukokuuta 1987) oli suomalainen taidemaalari. Hänen teoksiaan oli ensi kertaa näytteillä vuonna 1935.


title: Tauno Johannes Hämeranta

text: Hämeranta syntyi tamperelaiseen työläisperheeseen, vanhempinaan työmies Justus ja Matilda Göhlstrand. Hän opiskeli Suomen Taideyhdistyksen piirustuskoulussa vuosina 1931–1935. Myöhemmin vuosina 1950–1951 hän täydensi taideopintojaan Pariisin "Académie Fernand Légerissa" ja "Académie de la Grande Chaumièressa".


title: Tauno Johannes Hämeranta

text: Hämerannasta kehittyi merkittävä Tampereen kuvaaja. Hänen voidaan katsoa kuuluvan niin sanottuun Tampereen koulukuntaan, johon kuuluvat taiteilijat kuvasivat kaupungin teollisia näkymiä ja työläisaiheita pääosin realistisesti, ilman aatteellisia painotuksia.


title: Tauno Johannes Hämeranta

text: Hämerannan julkisia teoksia Tampereella ovat Saukonpuiston koululla sijaitseva "Sillanrakentajat"-seinämaalaus (1960), Kaukajärven koululla sijaitseva "Kaksi maailmaa" (1970) sekä kaupungin rahatoimistossa sijaitseva "Sinisen tuleminen" (1968). Rovaniemelle Pohjoismaiden Yhdyspankin (nyk. Nordea) konttoriin valmistui vuonna 1950 Hämerannan monumentaalinen työ "Lappi".


title: Tauno Johannes Hämeranta

text: Taiteellisen työnsä ohella Hämeranta toimi opettajana oppikouluissa vuosina 1949–1973. Hänen puolisonsa oli Toini Hämeranta (s. Auvinen). Hämerannalle myönnettiin Pro Finlandia -mitali vuonna 1963.


title: Suomi–Ruotsi-maaottelu 2011

text: Suomi–Ruotsi-maaottelu 2011 järjestettiin 9. syyskuuta ja 10. syyskuuta 2011 välisenä aikana Helsingissä. Kisoissa tehtiin uusi maailmanennätys, kun yleisössä tehtiin 31 kierrosta aaltoja katsomon ympäri.


title: Sansibarin laivaonnettomuus 2011

text: Sansibarin laivaonnettomuus tapahtui 10. syyskuuta 2011, kun yli 800 ihmistä kyydinnyt "Spice Islander I" -niminen lautta upposi Sansibarin saaristossa Tansanian rannikolla. Ainakin 240 ihmisen vahvistettiin kuolleen.


title: Sansibarin laivaonnettomuus 2011

text: Lautta kulki Ungujan ja Pemban saarten väliä. Yli 100 ihmistä on yhä kateissa, mutta ainakin 620 ihmistä pelastettiin.


title: Sansibarin laivaonnettomuus 2011

text: Kello 21.00 paikallista aikaa (UTC+2) MV" Spice Islander I" lähti purjehtimaan Ungujan satamasta kohti Pemban saarta pohjoiseen. Laivan uskotaan kaatuneen, kun se menetti moottorin tehoa. Sen kapasiteetti oli 45 miehistön jäsentä ja 645 matkustajaa, mutta kyydissä kerrotaan olleen yli 800 matkustajaa. "Spice Islander I" vajosi noin neljä tuntia lähdön jälkeen. Kyydissä olleista pelastettiin 620, joista 40 oli loukkaantunut vakavasti. Ihmisten lisäksi lautalla oli paljon lastia.


title: Andreas Peter Cornelius Sol

text: Andreas Peter Cornelius Sol (19. lokakuuta 1915 – 26. maaliskuuta 2016) oli syntyjään alankomaalainen, Indonesiassa työskennellyt roomalaiskatolinen piispa. Hänet vihittiin Jeesuksen Pyhän Sydämen lähetyssaarnaajien papiksi 10. elokuuta 1940 ja nimitettiin Amboinan hiippakunnan koadjuuttoripiispaksi sekä Regianan titulaaripiispaksi 10. joulukuuta 1963. Piispaksi vihkiminen seurasi 25. helmikuuta 1964. Pääkonsekraattorina toimi Jacques Grent, jota avustivat Adrianus Djajasepoetra ja Nicolas Martinus Schneiders.


title: Andreas Peter Cornelius Sol

text: 15. tammikuuta 1965 Solista tuli Amboinan piispa, jona hän toimi, kunnes jäi eläkkeelle 10. kesäkuuta 1994. Hän osallistui Vatikaanin toiseen kirkolliskokoukseen.


title: Jorge Enrique Lozano Zafra

text: Jorge Enrique Lozano Zafra (s. 13. huhtikuuta 1938 Bogotá) on kolumbialainen roomalaiskatolinen piispa. Hänet vihittiin papiksi Bucaramangan hiippakuntaan 19. joulukuuta 1964 ja nimitettiin Ocañan hiippakunnan piispaksi 28. kesäkuuta 1993. Piispaksi vihkiminen seurasi 6. elokuuta. Pääkonsekraattorina toimi Paolo Romeo, jota avustivat Héctor Rueda Hernández, Rafael Sarmiento Peralta ja Darío Castrillón Hoyos.


title: Tuti Jusupova

text: Tuti Jusupova (; 1. heinäkuuta 1880? – 27. maaliskuuta 2015) oli uzbekistanilainen nainen, joka väitti olleensa yli 130-vuotias. Todisteena hänen iästään oli syntymätodistus vuodelta 1880 ja passi. Ikää ei kuitenkaan ole varmistettu, eikä Guinnessin ennätysten kirja ole kelpuuttanut häntä todisteiden puutteessa. Mikäli hänen ikänsä osoittautuu paikkansapitäväksi, hän olisi ollut reilusti vanhempi kuin todistetusti maailman vanhimmaksi elänyt Jeanne Calment. Ohjaaja Torenijaz Kalimbetov on vuonna 2010 tehnyt Jusupovasta dokumenttielokuvan "Svidetelnitsa treh vekov" (suom. ”Kolmen vuosisadan kokija”).


title: Baltasar Álvarez Restrepo

text: Baltasar Álvarez Restrepo (29. kesäkuuta 1901 – 26. maaliskuuta 1988) oli kolumbialainen roomalaiskatolinen piispa. Hänet vihittiin papiksi 29. kesäkuuta 1931 ja nimitettiin Manizalesin hiippakunnan vihkipiispaksi sekä Amyzonin titulaaripiispaksi 7. toukokuuta 1949. Piispaksi vihkiminen seurasi 29. kesäkuuta.


title: Baltasar Álvarez Restrepo

text: 18. joulukuuta 1952 Álvarez Restrepo sai nimityksen Pereiran hiippakunnan piispaksi, jona hän toimi, kunnes jäi eläkkeelle 1. heinäkuuta 1976. Hän osallistui Vatikaanin toiseen kirkolliskokoukseen.


title: Hüseyin Avni Aker Stadyumu

text: Hüseyin Avni Aker Stadyumu on jalkapallostadion, joka sijaitsee Turkissa Trabzonin kaupungissa. Stadion on avattu vuonna 1951 ja sen yleisökapasiteetti on 24 169. Se toimii paikallisen jalkapalloseura Trabzonsporin kotikenttänä.


title: Will Claye

text: Will Claye (s. 13. kesäkuuta 1991) on yhdysvaltalainen yleisurheilija, joka on erikoistunut pituushyppyyn ja kolmiloikkaan.


title: Will Claye

text: NCAA:n mestaruuskisoissa 2009 Claye saavutti sisäradoilla pronssia pituushypyssä (787 cm) ja hopeaa kolmiloikassa (16,80 m) sekä ulkoradoilla yhdeksännen sijan pituushypyssä (789 cm) ja kultaa kolmiloikassa (2,5 m/s:n myötätuulessa 17,24 m; sallituissa oloissa alle 20-vuotiaiden Pohjois-Amerikan ennätys 17,19 m). Hän voitti 2009 myös alle 20-vuotiaiden Pan-Amerikan mestaruuden kolmiloikassa tuloksella 16,57. Seuraavana vuonna hän loikki NCAA:n mestaruuskilpailuissa ulkoradoilla kymmenenneksi (15,71 m). Vuonna 2011 Claye voitti NCAA:n mestaruuskilpailuissa hallissa hopeaa pituushypyssä (804 cm) ja kultaa kolmiloikassa (17,32 m) sekä ulkona pronssia pituushypyssä (820 cm) ja hopeaa kolmiloikassa (2,9 m/s:n myötätuulessa 17,62 m; sallituissa oloissa 17,35 m).


title: Will Claye

text: Yhdysvaltain mestaruuskisoissa 2011 Claye voitti hopeaa sekä pituushypyssä (3,2 m/s:n myötätuulessa 819 cm) että kolmiloikassa (2,4 m/s:n myötätuulessa 17,09 m; sallituissa oloissa 17,06 m). Samana vuonna järjestetyissä Daegun MM-kisoissa hän oli yhdeksäs pituushypyssä tuloksella 810 cm ja voitti pronssia kolmiloikassa tuloksella 17,50 m. Hän sai Yhdysvaltojen hallimestaruuskilpailuissa 2012 kultaa kolmiloikassa ja hopeaa pituushypyssä. Istanbulin sisäratojen MM-kilpailuissa 2012 hän sijoittui pituushypyssä neljänneksi tuloksella 804 ja voitti kultaa kolmiloikassa tuloksella 17,70 m. Yhdysvaltain olympiakarsinnoissa 2012 Claye voitti hopeaa sekä pituushypyssä (2,3 m/s:n myötätuulessa 823 cm; sallituissa oloissa 822 cm) että kolmiloikassa (17,55 m). Lontoon olympialaisissa hän sijoittui pituushypyssä kolmanneksi tuloksella 812 cm ja kolmiloikassa toiseksi ennätyksellään 17,62 m. Edellinen molemmissa pituussuuntaisissa hyppylajeissa samoissa olympialaisissa mitaleille sijoittunut miesurheilija oli Naoto Tajima Berliinissä 1936.


title: Will Claye

text: Claye sijoittui Yhdysvaltojen-mestaruuskilpailuissa 2013 kolmiloikassa toiseksi. Moskovan MM-kilpailuissa hän sai pronssia tuloksella 17,52. Hän voitti kolmiloikan Yhdysvaltojen-mestaruuden 2014. Saman vuoden Marrakechin maanosien cupissa hän oli pituushypyssä toinen ja kolmiloikassa kolmas. Hän voitti 2015 kotimaansa hallimestaruuden pituushypyssä ja sijoittui ulkoratojen Yhdysvaltojen-mestaruuskilpailuissa kolmiloikassa toiseksi. Pekingin MM-kilpailuissa hän karsiutui kolmiloikan loppukilpailusta. Hän voitti 2016 Yhdysvaltojen-mestaruuden kolmiloikassa ja sai pituushypyssä pronssia. Rio de Janeiron olympialaisissa 2016 hän saavutti kolmiloikassa hopeaa silloisella ennätystuloksellaan 17,76.


title: Will Claye

text: Claye voitti kolmiloikan Yhdysvaltojen-mestaruuden Sacramentossa 2017 ennätyksellään 17,91. Lontoon MM-kilpailuissa 2017 hän saavutti hopeaa tuloksella 17.63. Hän voitti kolmiloikan Yhdysvaltojen hallimestaruuden 2018. Hän voitti samana talvena sisäratojen maailmanmestaruuden Birminghamissa tuloksella 17,43.


title: Will Claye

text: Ulkoradoilla Claye on hypännyt pituutta 829 cm Athensissa 14. toukokuuta 2011. Sisäradoilla hän on hypännyt pituutta 824 cm Fayettevillessä 10. helmikuuta 2012 ja kolmiloikkaa 17,70 m Istanbulissa 11. maaliskuuta 2012.


title: Yhteinen vaimomme

text: Yhteinen vaimomme on Valentin Vaalan ohjaama elokuva vuodelta 1956. Se perustuu Arijoutsin näytelmään "Mieheni taivaasta" (1950).


title: Yhteinen vaimomme

text: Elokuvan tapahtumat sijoittuvat sotien jälkeisiin aikoihin, jolloin Kansanhuoltoministeriö säännösteli muun muassa elintarvikkeita. Kansanhuollon omahyväisen toimistopäällikön Jalmari Nevamaan (Eero Eloranta) vaimon Jennin (Marjatta Kallio) miesvainaja kapteeni Erkki J. Lahtinen (Kosti Klemelä) paljastuukin eläväksi, kun hän palaa sotavankeudesta. Rento kolmiodraama etenee Vaalan ohjauksessa sutkauksin höystettynä ja byrokratiaa pilkkaamalla.


title: Yhteinen vaimomme

text: Elokuvatarkastamo olisi halunnut tehdä melko suuria poistoja, joiden kohteeksi lopulta päätyi puoli minuuttia viranomaisten lahjottavuutta käsittelevää materiaalia.


title: Yhteinen vaimomme

text: Aikalaisarviot suhtautuivat elokuvaan nuivasti. Olavi Veistäjän ("Aamulehti") mukaan se ”olisi voinut olla pieni sensaatiokin 1940-luvun loppupuolella, mutta nyt sillä ei enää ole paljonkaan virkaa”. Samaa näkemystä edusti Leo Nordberg arviossaan "Uudessa Suomessa".


title: Yhteinen vaimomme

text: Kriitikko Arto Pajukallion mukaan elokuva on ollut vielä 1950-luvun puolivälissäkin rohkea peilatessaan aikansa moraalin venyvyyttä. Hän luonnehtii elokuvaa mustaksi komediaksi.


title: Oswald Worcesterläinen

text: Oswald Worcesterläinen (k. 992) oli Yorkin arkkipiispa vuodesta 971 kuolemaansa asti. Dunstan vihki hänet vuonna 961 Worcesterin piispaksi, jossa virassa hän pysyi myös arkkipiispaksi tultuaan. Useiden luostarien perustajana tunnetuksi tullut arkkipiispa kuoli vuonna 992 pestessään köyhien jalkoja ja pian tämän jälkeen hänen elämästään kirjoitettiin hagiografia ja hänet julistettiin pyhimykseksi.


title: Oswald Worcesterläinen

text: Oswald syntyi tanskalaiseen perheeseen ja häntä opetti hänen setänsä Oda Canterburylainen. Hän oli sukua myös Oscytelille. Pappisvihkimyksen jälkeen hänet nimitettiin Winchesterin tuomiorovastiksi, mistä Oda lähetti hän Fleuryn luostariin Ranskaan munkiksi. Palattuaan Englantiin hänestä tuli Worcesterin piispa vuonna 961. Fleuryssä tapaamansa Germanus Winchesterläisen hän kutsui Englantiin ja lähetti hänet opetuslasten kanssa munkeiksi Worcesterista Westbury-on-Trymiin. Koska maa kuului kirkolle, hän oli huolissaan miten hänen seuraajansa suhtautuisivat munkkeihin. Æthelwine tarjosi hänelle Ramseyn saarta, jonne hän perusti luostarin noin 971. Mahdollisesti hän perusti myös Eveshamin, Riponin ja Deerhurstin luostarit. Ramseylle hän lahjoitti loisteliaan Raamatun painoksen ja seinävaatteita.


title: Oswald Worcesterläinen

text: Hänen tärkeimpänä saavutuksenaan pidetään Worcesterin katedraalin papiston vaihtamista munkkeihin. Myöhemmät sukupolvet muistivat hänet Ramseyn luostarin perustamisesta ja rapistuneen Winchcomben luostarin uudelleen perustamisesta. Worcesterissa hän järjesti kirkon maaomaisuuden kolmeen "Oswaldslaw"-nimiseen läänitykseen.


title: Oswald Worcesterläinen

text: Oswald vihittiin Yorkin arkkipiispaksi 971. Kuningas Edgarin seuraajaa valittaessa hänen sanotaan olleen Edvard Marttyyrin kannattaja, ehkä siitä syystä, että hän oli Ælfheren poliittinen vastustaja. Hän kutsui vuonna 985 Ramseyhyn luostariuudistuksen toteuttamisessa avustamaan Abbo Fleurylaisen, missä tämä toimi opettajana vuoteen 987.


title: Oswald Worcesterläinen

text: Oswald kuoli uupumukseen 29. helmikuuta 992 ollessaan Worcesterissa pesemässä köyhien jalkoja, mikä kuului hänen tapoihinsa paaston aikana. Hänen hautajaisissaan ja haudalla kerrottiin tapahtuneen ihmeitä. Hänen muistopäivänsä on 28. helmikuuta. Hänen elämäkertansa kirjoitti Ramseyn luostarin munkki, joka saattoi olla Byrhtferth.


title: Avioliittoyhtiö

text: Avioliittoyhtiö on Hannu Lemisen ohjaama elokuva vuodelta 1942 ja hänen toinen ohjaustyönsä. Roolinimiä ei ole mainittu alkuteksteissä, ja osaa näyttelijöistä ei ole kreditoitu.


title: Avioliittoyhtiö

text: Elokuvan päähenkilö on arkkitehti Paavo Kannas (Tauno Palo), joka omistaa sisustukseen keskittyvän yrityksen. Naiset pyörivät hänen ympärillään. Hän ottaa työntekijäkseen ahkeran ja rumaksi arvioimansa naisen, joka yllättäen paljastuukin varsin sieväksi neitoseksi.


title: Avioliittoyhtiö

text: Aikalaisarvioissa elokuva saa sekä kiitosta että kritiikkiä. Toini Aaltonen (Suomen Sosialidemokraatti) piti elokuvaa ”onnistuneena kotimaisena elokuvakomediana”, kun taas Paula Talaskiven (Helsingin Sanomat) mielestä se oli ”ylen kevyt, harmiton ja tavanmukainen laitos, josta etsimälläkään ei löydä uutta virkistävää piirrettä”.


title: Avioliittoyhtiö

text: Tv-kriitikko Arto Pajukallio arvioi elokuvan kokemattoman ohjaajan väkinäiseksi ja sovinistiseksi komediaksi.


title: Héctor Rueda Hernández

text: Héctor Rueda Hernández (9. marraskuuta 1920 – 1. marraskuuta 2011) oli kolumbialainen roomalaiskatolinen arkkipiispa. Hänet vihittiin papiksi 15. joulukuuta 1946 ja nimitettiin Bucaramangan hiippakunnan piispaksi 6. toukokuuta 1960. Piispaksi vihkiminen seurasi 19. kesäkuuta. Pääkonsekraattorina toimi Giuseppe Paupini.


title: Héctor Rueda Hernández

text: 14. joulukuuta 1974 Bucaramanga korotettiin arkkihiippakunnaksi, ja Rueda Hernández jatkoi sen johtamista arkkipiispana. 7. marraskuuta 1991 hänet nimitettiin Medellínin arkkipiispaksi, jona hän toimi, kunnes jäi eläkkeelle 13. helmikuuta 1997.


title: Héctor Rueda Hernández

text: Rueda Hernández osallistui Vatikaanin toiseen kirkolliskokoukseen.


title: Bronopoli

text: Bronopoli eli 2-bromi-2-nitro-1,3-propaanidioli (dioli) on palava orgaaninen yhdiste, joka on huoneenlämmössä (20 °C) olomuodoltaan kiinteää, hajutonta, väritöntä tai valkoista, kiteistä ainetta. Sen kemiallinen kaava on CHBrNO ja rakennekaava HOCHCBr(NO)CHOH. Bronopolista käytetään myös nimeä "ß-bromi-ß-nitrotrimetyleeniglykoli".


title: Bronopoli

text:
Bronopolin moolimassa on 199,988 g/mol, sulamispiste 120–122 °C, tiheys 1,1
 g/cm (vesi = 1,0 g/cm) ja CAS-numero 52-51-7. Bronopoli liukenee veteen, alkoholeihin, asetoniin, etyyliasetaattiin ja muihin poolisiin liuottimiin.


title: Bronopoli

text: Ainetta käytetään teollisuudessa limaa tuottavien mikro-organismien torjunnassa sekä siemenviljan käsittelyssä. Bronopolia käytetään myös liimoissa ja maaleissa, puunsuoja-, pesu- ja desinfiointiaineissa sekä antiseptisenä säilöntäaineena kosmetiikka- ja hygieniatuotteissa.


title: Jorge Alberto Ossa Soto

text: Jorge Alberto Ossa Soto (s. 29. heinäkuuta 1956) on kolumbialainen roomalaiskatolinen piispa. Hänet vihittiin papiksi Istmina-Tadón hiippakuntaan 23. toukokuuta 1982 ja nimitettiin Florencian hiippakunnan piispaksi 21. tammikuuta 2003. Piispaksi vihkiminen seurasi 1. maaliskuuta. Pääkonsekraattorina toimi Alonso Llano Ruiz, jota avustivat Luis Madrid Merlano ja José de Jesús Quintero Díaz.


title: Jorge Alberto Ossa Soto

text: 15. heinäkuuta 2011 Ossa Soto sai nimityksen Santa Rosa de Ososin hiippakunnan piispaksi.


title: Alonso Llano Ruiz

text: Alonso Llano Ruiz (19. kesäkuuta 1931 Marulanda – 26. maaliskuuta 2015) oli kolumbialainen roomalaiskatolinen piispa. Hänet vihittiin papiksi 6. tammikuuta 1973 ja nimitettiin Istmina-Tadón hiippakunnan piispaksi 5. toukokuuta 1993. Piispaksi vihkiminen seurasi 29. toukokuuta. Pääkonsekraattorina toimi Paolo Romeo, jota avustivat Gustavo Posada Peláez ja Jairo Jaramillo Monsalve.


title: Alonso Llano Ruiz

text: Llano Ruiz jäi eläkkeelle 5. kesäkuuta 2010.


title: Diego Rubio

text: Diego Iván Rubio Köstner (s. 17. toukokuuta 1993 Santiago de Chile, Chile) on chileläinen jalkapalloilija, pelipaikaltaan hyökkääjä. Hän edustaa Primeira Ligan Sporting Clube de Portugalia.


title: Diego Rubio

text: Rubio edusti juniorivuosinaan Universidad Católicaa ja Colo-Coloa, jossa hänet nostettiin edustusjoukkueeseen tammikuussa 2011. 5. heinäkuuta 2011 Rubio allekirjoitti viisivuotisen sopimuksen Sporting Clube de Portugalin kanssa. Hänestä maksettiin 1,5 miljoonan euron siirtokorvaus.


title: Diego Rubio

text: Chilen A-maajoukkueessa Rubio teki ensiesiintymisensä 23. kesäkuuta 2011 Paraguayta vastaan.


title: Diego Rubio

text: Rubion isä Hugo ja veljet Eduardo ja Matías ovat kaikki tulleet myös tunnetuiksi jalkapalloilijoina. Lisäksi Chilen kaikkien aikojen menestyineimpiin jalkapalloilijoihin lukeutuva Iván Zamorano on hänen kummisetänsä.


title: Karl Marx -monumentti

text: Karl Marx -monumentti on Karl Marxille omistettu muistomerkki, joka sijaitsee Chemnitzin kaupungissa Saksassa. Muistomerkki pystytettiin vuonna 1971. Muistomerkki esittää Karl Marxin päätä, jonka takia paikalliset kutsuvat sitä nimellä "Nischel" eli pää. Veistoksen teki neuvostoliittolainen taiteilija Lev Kerbel. Muistomerkki on 7,1 metriä korkea (alustan kanssa 13 metriä korkea), ja se on valmistettu graniitista.


title: Hayley Erin

text: Hayley Erin (s. 13. heinäkuuta 1994) on yhdysvaltalainen näyttelijä. Hänet tunnetaan parhaiten teini-ikäisen Abby Carltonin näyttelemisestä televisiosarjassa "Tunteita ja tuoksuja" (2008–2010).


title: Hayley Erin

text: Erinin ensimmäinen näyttelijärooli oli vuonna 2004 televisiosarjan "Veljemme on nero" yhdessä jaksossa. Hänet nähtiin myös sketsisarjan "MADtv" kahdessa jaksossa. Hän teki esiintymisen myös Nickelodeonin televisiosarjassa "True Jackson".


title: Paolo Romeo

text: Paolo Romeo (s. 20. helmikuuta 1938 Acireale) on italialainen roomalaiskatolinen arkkipiispa. Hänet ylennettiin 20. marraskuuta 2010 yhdeksi katolisen kirkon kardinaaleista.


title: Paolo Romeo

text: Romeon vihki papiksi Acirealen hiippakuntaan Angelo Calabretta 18. maaliskuuta 1961, ja hänet nimitettiin Vulturian titulaariarkkipiispaksi sekä apostoliseksi nuntiukseksi Haitille 17. joulukuuta 1983. Piispaksi vihkiminen seurasi 6. tammikuuta 1984. Pääkonsekraattorina toimi paavi Johannes Paavali II, jota avustivat Eduardo Martínez Somalo ja Duraisamy Simon Lourdusamy.


title: Paolo Romeo

text: Romeo nimitettiin 24. huhtikuuta 1990 apostoliseksi nuntiukseksi Kolumbiaan, 5. helmikuuta 1999 Kanadaan ja 17. huhtikuuta 2001 Italiaan ja San Marinoon. Hän sai 19. joulukuuta 2006 nimityksen Palermon arkkihiippakunnan arkkipiispaksi, ja hänet asetettiin tähän virkaan 10. helmikuuta 2007.


title: Paolo Romeo

text: Romeo asetettiin 22. tammikuuta 2011 Santa Maria Odigitria dei Sicilianin kardinaalipapiksi.


title: José Soleibe Arbeláez

text: José Soleibe Arbeláez (s. 17. marraskuuta 1938) on kolumbialainen roomalaiskatolinen piispa. Hänet vihittiin papiksi Cartagenan arkkihiippakuntaan 21. syyskuuta 1963 ja nimitettiin Calin arkkihiippakunnan vihkipiispaksi sekä Sullectumin titulaaripiispaksi 19. heinäkuuta 1999. Piispaksi vihkiminen seurasi 8. syyskuuta. Pääkonsekraattorina toimi Isaías Duarte Cancino, jota avustivat Héctor Luis Gutiérrez Pabón ja Edgar de Jesús Garcia Gil.


title: José Soleibe Arbeláez

text: 6. joulukuuta 2002 Soleibe Arbeláez sai nimityksen Caldasin hiippakunnan piispaksi.


title: Marvin Ogunjimi

text: Marvin Ogunjimi (s. 12. lokakuuta 1987 Mechelen, Belgia) on belgialainen jalkapalloilija. Hän edustaa belgialaista Standard Liègeä ja on pelipaikaltaan hyökkääjä.


title: Marvin Ogunjimi

text: Ogunjimi edusti Genkiä yhteensä kuuden kauden ajan, joista yhden välissä lainasopimuksella Waalwijkissa. Hän pelasi lainakautensa aikana 27 ottelua ja teki niissä 10 maalia. Palattuaan takaisin omistajaseuraansa kaudeksi 2008–2009 Ogunjimi nousi yhdeksi joukkueen luottopelaajista. Kauden 2010–2011 Genk päätti maan pääsarjamestaruuteen.


title: Marvin Ogunjimi

text: Ogunjimi teki ensiesiintymisensä Belgian maajoukkueessa 8. lokakuuta 2010 vuoden 2012 EM-karsintaottelussa Kazakstania vastaan. Samaisessa ottelussa hän avasi myös maalitilinsä maajoukkueessa tehden joukkueensa molemmat osumat.


title: Isaías Duarte Cancino

text: Isaías Duarte Cancino (15. helmikuuta 1939 – 16. maaliskuuta 2002) oli kolumbialainen roomalaiskatolinen arkkipiispa. Hänet vihittiin papiksi 1. joulukuuta 1963 ja nimitettiin 10. huhtikuuta 1985 Bucaramangan arkkihiippakunnan vihkipiispaksi sekä Germania in Numidian titulaaripiispaksi. Piispaksi vihkiminen seurasi 17. kesäkuuta. Pääkonsekraattorina toimi Héctor Rueda Hernández, jota avustivat Victor Manuel López Forero ja Juan Francisco Sarasti Jaramillo.


title: Isaías Duarte Cancino

text: 18. kesäkuuta 1988 Duarte Cancino sai nimityksen Apartadón hiippakunnan piispaksi ja 19. elokuuta 1995 Calin arkkihiippakunnan arkkipiispaksi, jona hän toimi loppuikänsä. Hän oli poliittisen sekä huumeisiin liittyvän väkivallan vastustaja ja kuoli henkirikoksen uhrina, kun hänet ammuttiin kirkon ulkopuolella hänen ollessaan 63-vuotias.


title: Carlos José Ruiseco Vieira

text: Carlos José Ruiseco Vieira (s. 20. lokakuuta 1935) on kolumbialainen roomalaiskatolinen arkkipiispa. Hänet vihittiin papiksi 6. tammikuuta 1960 ja nimitettiin Barranquillan arkkihiippakunnan vihkipiispaksi sekä Febianan titulaaripiispaksi 10. joulukuuta 1971. Piispaksi vihkiminen seurasi 13. helmikuuta 1972. Pääkonsekraattorina toimi paavi Paavali VI, jota avustivat Bernard Jan Alfrink ja William John Conway.


title: Carlos José Ruiseco Vieira

text: 28. maaliskuuta 1977 Ruiseco Vieira sai nimityksen Monterían hiippakunnan piispaksi ja 23. syyskuuta 1983 Cartagenan arkkipiispaksi, jona hän toimi, kunnes erosi tehtävistään 24. lokakuuta 2005.


title: George Bovell

text: George Richard Bovell (s. 18. heinäkuuta 1983 Trinidad ja Tobago) on trinidadtobagolainen uimari. Hän on osallistunut olympialaisiin neljä kertaa, vuosina 2000, 2004, 2008 ja 2012. Vuonna 2004 hän voitti pronssia 200 metrin sekauinnissa ajalla 1.58,80. Lontoossa 2012 hän sijoittui 50 metrin vapaauinnissa seitsemänneksi. Barcelonan pitkän radan MM-kilpailuissa 2013 hän sijoittui kolmanneksi 50 metrin vapaauinnissa ajalla 21,51. Istanbulin lyhyen radan MM-kilpailuissa 2012 hän sai pronssia 100 metrin sekauinnissa ajalla 51,66. Tämän lisäksi Bovell ui Pan-Amerikan kisoissa 2003 itselleen kaksi kultaista ja kaksi hopeista mitalia sekä 2007 yhden pronssin.


title: George Bovell

text: Bovell on opiskellut Auburnin yliopistossa, jossa hänen valmentajanaan toimi Brett Hawke. Georgen nuorempi veli Nicholas on myös ollut kilpauimari.


title: Sikorsky S-61

text: Sikorsky S-61 on Sikorskyn SH-3 Sea King -helikopterin siviiliversio. Siitä on kaksi mallia, S-61L ja S-61N. Ne ovat kaksi yleisimmin käytettyä liikennehelikopteria ja öljynporauslauttojen tukitoiminnoissa käytettyä helikopteria.


title: CASA CN-235

text: CASA/IPTN CN-235 on kaksimoottorinen kuljetuskone, jonka ovat kehittäneet yhdessä espanjalainen CASA ja indonesialainen IPTN paikallisliikennekoneeksi ja sotilaskuljetuksiin. Sen tärkeimpiä tehtäviä ovat merivalvonta, tiedustelu ja lentokuljetukset. Sen merkittävin käyttäjä on Turkki, jolla on 61 konetta.


title: Eurocup Formula Renault

text: Eurocup Formula Renault on Euroopassa ajettava formulasarja. Sarjassa ajetaan Formula Renault 2.0 -luokan Barazi-Epsilon-merkkisillä autoilla. Nykyisin sarja on osa Renault Sport Series -luokkaa.


title: Eurocup Formula Renault

text: Sarja perustettiin vuonna 1991 nimellä "Rencontres Internationales de Formule Renault". Vuonna 1993 sarjan nimeksi vakiintui Eurocup Formula Renault. Kaudesta 2000 lähtien sarja on ollut yksityyppiluokka. Vuosina 2000–2009 ainoa sallittu auto oli Tatuus FR2000 ja kaudella 2010 sen korvasi uusi Barazi-Epsilon EB01.


title: Eurocup Formula Renault

text: Sarjan mestaruuden ovat voittaneet Jason Plato, Pedro de la Rosa, Olivier Couvreur, James Matthews, Cyrille Sauvage, Enrique Bernoldi, Jeffrey van Hooydonk, Bruno Besson, Gianmaria Bruni, Felipe Massa, Augusto Farfus, Eric Salignon, Esteban Guerrieri, Scott Speed, Kamui Kobayashi, Filipe Albuquerque, Brendon Hartley, Valtteri Bottas, Albert Costa, Kevin Korjus, Robin Frijns, Stoffel Vandoorne, Pierre Gasly, Nyck de Vries, Jack Aitken ja Lando Norris.


title: Eurocup Formula Renault

text: Eniten tallimestaruuksia on JD Motorsportilla, joka voitti mestaruuden seitsemän kertaa vuosina 1996–2000, 2003 ja 2006. Renault Sports on luvannut 200 000 euron rahapalkinnon sarjan mestarille.


title: Waterford

text: Waterford on kaupunki Munsterin provinssissa Irlannin etelärannikolla, ja se on maan viidenneksi suurin kaupunki. Kaupungin perustivat viikingit vuonna 914, ja se on siten maan vanhin kaupunki. Kaupungin linnoittaminen aloitettiin jo vuonna 1088, ja se jatkui vuosisatoja. Nykyään linnoituksesta on jäljellä kuusi tornia sekä osa muurista.


title: Waterford

text: Waterfordin talouden perusta on sen satama, joka on yksi Irlannin parhaista. Myös kalastus on seudulle tärkeä elinkeino. Kuuluisaksi kaupunki on kuitenkin tullut Waterford-kristallista, jota on tehty 1700-luvulta lähtien.


title: Shannon (Irlannin kaupunki)

text: Shannon () on kaupunki Irlannissa. Se on saanut nimensä Shannon-nimisen joen mukaan, joka on lähistöllä. Kaupunki sijaitsee Claren kreivikunnassa. Se sai kaupungin aseman vuoden 1982 alusta. Kaupungin ohi kulkee N19-tie, joka poikkeaa N18-tiestä Limerickin ja Ennisin välillä.


title: Shannon (Irlannin kaupunki)

text: Shannon rakennettiin 1960-luvulla Shannonin lentoaseman lähelle, ja se oli tarkoitettu lentoaseman ja lähiseudun teollisuuden työntekijöiden asuinkaupungiksi. Alkuaikoina kaupungin asukasluku ei kuitenkaan kasvanut suunniteltuun tahtiin monista syistä. Myöhemmin kehitystä on kuitenkin tapahtunut, ja väkiluku alkoi kasvaa 1990-luvulla, kun esimerkiksi palvelut ovat kohentuneet. Kaupungin väkiluku on 9 222.


title: Sligo

text: Sligo () on kaupunki Luoteis-Irlannissa Sligon kreivikunnassa. Kaupunkialueella asuu 17 892, esikaupungeissa 1 510. Kaupungin historia ulottuu kivikaudelle.


title: Morsiusvatukka

text: Morsiusvatukka ("Rubus deliciosus") on vadelman sukuinen kasvi, joka kasvaa luonnonvaraisena Yhdysvaltojen länsiosassa. Sitä kutsutaan siellä "Kalliovuorten vadelmaksi", . Kasvia viljellään myös Suomessa.


title: Morsiusvatukka

text: Morsiusvatukan lehdet muistuttavat viinimarjan lehtiä: ne ovat kolmiliuskaiset, mutta ainoana vatukkalajina lehdet eivät muodostu irrallisista lehdyköistä. Kukat ovat melko suuret ja valkoiset, marjat tummanpunaiset ja kiiltävät. Marjat ovat syötäviä, ja niistä voi tehdä hilloa.


title: Narco

text: Narco on vuonna 2004 kuvattu ranskalainen draamakomedia. Elokuvan pääosia näyttelevät Guillaume Canet, Isabelle Breitman, Benoît Poelvoorde, Guillaume Gallienne ja François Berléand. Jean-Claude Van Damme tekee elokuvassa cameoroolin. Elokuvan ovat ohjanneet Tristan Aurouet ja Gilles Lellouche.


title: Cyril Ornadel

text: Cyril Ornadel (2. joulukuuta 1924 Lontoo, Englanti – 22. kesäkuuta 2011 Israel) oli brittiläinen viihdesäveltäjä ja kapellimestari. Hänen tuotteliain kautensa osui 1950- ja 1960-luvuille.


title: Cyril Ornadel

text: Hänen isänsä oli vaatetustehtailija, joka tahtoi pojan ryhtyvän työnsä jatkajaksi. Poika oli kuitenkin päättänyt valita muusikon ammatin ja aloitti opiskelut Royal College of Musicissa, mikä aiheutti hänelle välirikon isän kanssa. Välirikko oli jopa niin vakava, että isä ilmiantoi poikansa, koska tämä soitti pianoa yökerhossa ja seurusteli opiskelutoverinsa kanssa. Molemmat olivat oppilaitoksen sääntöjen mukaan kiellettyjä, ja hänet erotettiin oppilaitoksesta.


title: Cyril Ornadel

text: Erottamisen jälkeen Ornadel liittyi ENSA:an, jonka mukana hän oli viihdytyskiertueilla liittoutuneiden rintamalla toisen maailmansodan aikana. ENSA (Entertainments National Service Assiociation) oli järjestö, joka oli perustettu tätä tarkoitusta varten Britannian armeijan yhteyteen.


title: Cyril Ornadel

text: Sodan jälkeen hän kiinnostui näyttämömusiikista ja toimi orkesterinjohtajana erilaisissa varieteeohjelmissa. Vuonna 1950 hänestä tuli 25-vuotiaana West End-teatterin kaikkien aikojen nuorin ylikapellimestari. Hän oli mukana ”Take it From Here”-kuunnelmasarjassa, jota radioitiin BBC:ssä vuodesta 1948 vuoteen 1960.


title: Cyril Ornadel

text: Yleisön tietoisuuteen ja suosioon hän nousi johtaessaan orkesteria ITV-televisioyhtiön ”Sunday Night”-varieteeohjelmissa Lontoon Palladium-teatterissa. Ohjelmasarjaa tehtiin 1955–1967.


title: Cyril Ornadel

text: Samanaikaisesti hän oli kapellimestarina monissa suosituissa musikaaleissa, kuten ”Kismet”,” Call me Madam”, ”Wonderful Town”, ”The King and I”, ”Kiss Me Kate”,” Plain and Fancy” ja tunnetuimpana My Fair Lady.


title: Cyril Ornadel

text: Musikaalien johtamisen lisäksi hän myös sävelsi niitä. Ensimmäisenä ilmestyi ”Star Maker” (1956), ja vuonna 1963 hänen tunnetuin teoksensa ”Pickwick”. Se perustuu Charles Dickensin romaaniin Pickwick-kerhon jälkeenjääneet paperit.


title: Cyril Ornadel

text: Vuonna 1973 sai ensi-iltansa musikaali ”Treasure Island” (Aarresaari), joka perustuu Robert Louis Stevensonin samannimiseen romaaniin. Seuraavaksi tuli ”The Great Expectations” (Suuria odotuksia, 1975), joka perustuu myös Charles Dickensin romaaniin (romaani on suomennettu). Hän sävelsi vielä musikaalin ”Once More Darling” (1978).


title: Cyril Ornadel

text: Monista hänen sävellyksistään on tullut ikivihreitä. Suosituimpia ovat olleet ”Portrait of My Love” ja ”If I Ruled the World”.


title: Cyril Ornadel

text: ”Portrait of My Love” oli hitti vuonna 1960 Matt Monron levyttämänä. Suomessa se tunnetaan nimellä ”Haavekuva”, ja sen ovat levyttäneet muun muassa Olavi Virta (1961), Timo Jämsen (1961) ja Topi Sorsakoski (1991). ”If I Ruled the World” on ”Pickwick”-musikaalista, ja sen teki maailmalla tunnetuksi musikaalin pääosassa esiintynyt Sir Harry Secombe. Eino Grön on levyttänyt sen suomeksi vuonna 1974 nimellä ”Jos saisin nyt maan”.


title: Cyril Ornadel

text: Hän on säveltänyt myös paljon elokuvamusiikkia ja musiikkia televisiosarjoihin (mm. "Edward VII", "The Strauss Family" ja science fiction-sarja "Sapphire & Steel").


title: Cyril Ornadel

text: Ornadel aloitti 1950-luvulla menestyksellisen yhteistyön sanoittaja ja käsikirjoittaja David Croftin kanssa, ja he tekivät useita satoja lauluja BBC:n varieteeohjelmiin.


title: Cyril Ornadel

text: Hänellä oli yhteistyökumppaneina myös monia tunnettuja muusikoita ja näyttelijöitä, muun muassa kapellimestari Leonard Bernstein, laulajat Bing Crosby, Nat King Cole ja Mario Lanza ja näyttelijät Yul Brynner, Judy Garland ja Rex Harrison. Harrisonista kerrotaan, että hänen varalleen oli tehty suunnitelma ”My Fair Ladyn” ensi-iltaan Lontoossa 1958. Koska häntä luonnehdittiin pikkutarkaksi ja hankalaksi, Ornadel oli varautunut siihen, ettei Harrison hyväksy häntä kapellimestariksi. Tämän vuoksi musikaalin aikaisemmin Broadwaylla johtanut kapellimestari Franz Allers oli takahuoneessa päivystämässä. Kaikki meni kuitenkin hyvin, ja Ornadel johti esityksen.


title: Cyril Ornadel

text: Eipä Ornadel itsekään saanut aina kehuja. Vaikka häntä ihmisenä pidettiin miellyttävänä ja ystävällisenä, monet orkesterimuusikot kuvailivat häntä kovaksi kurinpitäjäksi ja simputtajaksi.


title: Cyril Ornadel

text: Hän sai Ivor Novello Awards- palkinnot muun muassa edellä mainituista kahdesta ikivihreästä sekä ”Treasure Island”- ja ”The Great Expectations”-musikaaleista. Monet hänen levytyksistään ovat myyneet kultalevyyn oikeuttavan määrän.


title: Cyril Ornadel

text: Hän solmi 1961 avioliiton israelilaissyntyisen Shoshana Shapiran kanssa. Perheeseen syntyi kaksi poikaa ja tytär. Jäätyään eläkkeelle 1989 hän muutti vaimonsa kanssa Israeliin ja asui siellä kuolemaansa saakka. Israelissa hän kirjoitti omaelämäkertansa ”Reach for the Moon”, joka julkaistiin vuonna 2007.


title: Faust (vuoden 2011 elokuva)

text: Faust on venäläisen Aleksandr Sokurovin ohjaama elokuva, joka on vapaasti sovitettu Faustin legendasta ja siitä kirjoittaneiden Johann Wolfgang von Goethen ja Thomas Mannin kirjoista. Se palkittiin vuonna 2011 Venetsian elokuvajuhlien pääpalkinnolla, Kultaisella leijonalla.


title: Faust (vuoden 2011 elokuva)

text: "Faust" on viimeinen osa Sokurovin tetralogiasta, joka käsittelee vallan olemusta, ja ensimmäinen, jonka pääosassa on fiktiivinen henkilö. Aiemmat osat käsittelivät Adolf Hitleriä ("Moolok", 1999), Vladimir Leniniä ("Telets", 2000) ja Hirohitoa ("Solntse", 2005).


title: Faust (vuoden 2011 elokuva)

text: Elokuva maksoi kahdeksan miljoonaa euroa, ja sen tuotanto sai yksityistä pääomaa, kun Vladimir Putin asettui tukemaan elokuvaa ja Venäjän elokuvatuotantoa. "Faustin" tuotantoyhtiönä oli pietarilainen Proline Film. Elokuvaa kuvattiin pääasiassa Tšekissä, mutta muutama kuvauspäivä oli myös Islannissa.


title: Stephen Turnbull

text: Stephen Turnbull voi tarkoittaa seuraavia henkilöitä:


title: Ignace Matondo Kwa Nzambi

text: Ignace Matondo Kwa Nzambi CICM (12. huhtikuuta 1932 – 9. syyskuuta 2011) oli kinshasankongolainen roomalaiskatolinen piispa. Hänet vihittiin papiksi 2. elokuuta 1964 ja nimitettiin Basankusun hiippakunnan piispaksi 18. marraskuuta 1974. Piispaksi vihkiminen seurasi 13. huhtikuuta 1975. Pääkonsekraattorina toimi Joseph-Albert Malula, jota avustivat Pierre Wijnants ja Louis Nganga a Ndzando.


title: Ignace Matondo Kwa Nzambi

text: Matondo Kwa Nzambi sai 27. kesäkuuta 1998 nimityksen Molegben hiippakunnan piispaksi, jona hän toimi, kunnes jäi eläkkeelle 23. toukokuuta 2007.


title: Bernard Nsayi

text: Bernard Nsayi (s. 1943) on brazzavillenkongolainen roomalaiskatolinen piispa. Hänet vihittiin papiksi 17. kesäkuuta 1971 ja nimitettiin Nkayin hiippakunnan piispaksi 7. heinäkuuta 1990. Piispaksi vihkiminen seurasi 16. syyskuuta. Pääkonsekraattorina toimi Beniamino Stella, jota avustivat Ignace Matondo Kwa Nzambi ja Ernest Kombo.


title: Bernard Nsayi

text: Nsayi erosi tehtävistään 16. lokakuuta 2001.


title: Daniel Mizonzo

text: Daniel Mizonzo (s. 29. syyskuuta 1953) on brazzavillenkongolainen roomalaiskatolinen piispa. Hänet vihittiin papiksi 12. heinäkuuta 1981 ja nimitettiin Nkayin hiippakunnan piispaksi 16. lokakuuta 2001. Piispaksi vihkiminen seurasi 6. tammikuuta 2002. Pääkonsekraattorina toimi paavi Johannes Paavali II, jota avustivat Leonardo Sandri ja Robert Sarah.


title: Ernest Kombo

text: Ernest Kombo (27. maaliskuuta 1941 – 22. lokakuuta 2008) oli kinshasankongolainen roomalaiskatolinen piispa. Hän syntyi Pointe-Noiressa, ja hänet vihittiin jesuiittojen papiksi 8. heinäkuuta 1973. Hän sai 5. joulukuuta 1983 nimityksen Nkayin hiippakunnan piispaksi. Piispaksi vihkiminen seurasi 6. tammikuuta 1984. Pääkonsekraattorina toimi paavi Johannes Paavali II, jota avustivat Eduardo Martínez Somalo ja Duraisamy Simon Lourdusamy.


title: Ernest Kombo

text: 7. heinäkuuta 1990 Kombo sai nimityksen Owandon hiippakunnan piispaksi, jona hän toimi loppuikänsä.


title: Ernest Kombo

text: Vuonna 1994 Kombo kertoi piispojen tapaamisessa Roomassa kannattavansa nunnien mahdollisuutta päästä kardinaaleiksi. Ennen kuolemaansa vuonna 2008 hän oli saanut hoitoa syöpään Ranskassa.


title: Joseph-Albert Malula

text: Joseph-Albert Malula (17. joulukuuta 1917 – 14. kesäkuuta 1989) oli kinshasankongolainen roomalaiskatolinen arkkipiispa ja kardinaali. Hänet vihki papiksi Georges Six 9. kesäkuuta 1946, ja hänet nimitettiin Léopoldvillen vihkipiispaksi sekä Attanasuksen titulaaripiispaksi 2. heinäkuuta 1959. Piispaksi vihkiminen seurasi 20. syyskuuta. Pääkonsekraattorina toimi Félix Scalais, jota avustivat Pierre Kimbondo ja Joseph Ngogi Nkongolo.


title: Joseph-Albert Malula

text: Malula sai 7. heinäkuuta 1964 nimityksen Léopoldvillen arkkipiispaksi, ja hänet asetettiin tähän virkaan 27. elokuuta. Arkkihiippakunnan muutettua nimensä 30. toukokuuta 1966 Malulasta tuli Kinshasan arkkipiispa. Hänet ylennettiin kardinaaliksi 28. huhtikuuta 1969, jolloin hän sai nimityksen Santi Protomartiri a Via Aurelia Antican kardinaalipapiksi. Hän osallistui Vatikaanin toiseen kirkolliskokoukseen ja vuonna 1978 kahteen konklaaviin.


title: Joseph-Albert Malula

text: Malula johti arkkihiippakuntaansa, kunnes kuoli 71 vuoden iässä.


title: Vesparax

text: Vesparax on voimakas unilääkkeenä käytetty yhdistelmälääke. "Vesparax Novum"in sekä "Vesparaxette" -tablettien valmistaja on ollut belgialainen UCB Pharma S.A. Näitä lääkeitä käytettiin myös Suomessa.


title: Vesparax

text: Vesparaxin vaikuttavat aineet ovat 50mg brallobarbitaalia, 150mg sekobarbitaalia ja 50mg hydroksitsiiniä (joka on voimakas antihistamiini ja myös "Atarax"-allergialääkkeen vaikuttava aine). Nämä kaikki ainesosat ovat rauhoittavia ja unettavia, ja hydroksitsiini lisäksi poistaa mahdollista allergisista oireista johtuvaa ja unensaantia häiritsevää kutinaa. Vesparax herätti myös huomiota narkomaanien keskuudessa, koska aine tehosi nopeasti, vaikutti pitkään ja sillä oli vähemmän haittavaikutuksia. Vesparax on kuitenkin nykyisin useissa maissa kielletty.


title: Vesparax

text: Vesparaxette sisälsi 25 mg hydroksitsiinia, meballymaalia 75 mg sekä brallobarbitaalia 25 mg/tabletti. Valmiste oli tarkoitettu yksinomaan sairaaloille tarkoitettua laitosmaista käyttöä varten, ei reseptilääkkeenä yksittäishenkilöille.


title: Vesparax

text: Vesparax Novum sisälsi hydroksitsiinin sijasta: 16,5 mg etodroksitsiinia ja 33 mg brallobarbitaalia sekä 100 mg meballymaalia/tabletti.


title: Vesparax

text: Kumpaakin lääkevalmistetta varoitettiin antamasta herkästi addiktoituville eli lääkeriippuvaisille henkilöille.


title: Vesparax

text: Vesparaxin pitkästä puoliintumisajasta johtuen siitä on aiheutunut krapula-tyyppisiä jälkivaikutuksia käyttöä seuraavana päivänä, Vesparax on kuitenkin poistunut markkinoilta uudempien lääkkeiden myötä. Nykyisin Vesparax-nimen alla myydään ketiapiinia joissakin maissa.


title: Vesparax

text: Vesparaxin sisältämät hydroksitsiini ja sekobarbitaali pidentävät brallobarbitaalin puoliintumisaikaa. Vesparax oli niin kutsuttu lh-lääke, eli liikennevälineillä tehtävää ajamiskykyä haittaavaa. Lääke potentoi eli kasvattaa, muiden sedatiivien vaikutusta.


title: Vesparax

text: Muusikko Jimi Hendrix menehtyi alkoholin ja Vesparax-unilääkkeiden yhteisvaikutuksesta johtuvaan oksentamiseen tajuttomana ja oksennukseen tukehtumiseen.


title: Royal Australian Navy Memorial

text: Royal Australian Navy Memorial tai Sailors and Ships on Australian laivaston muistomerkki "ANZAC Paradessa" Canberran kaupungissa Australiassa. Muistomerkki paljastettiin vuonna 1986. Pronssinen veistos esittää ihmisiä tyypillisissä laivaston tehtävissä. Veistoksen suunnitteli ja valmisti Ante Dabro.


title: Kriketin SM-sarja 2011

text: Kriketin SM-sarja 2011 käsitti kaksi erillistä sarjatasoa,1. ja 2.divisioona. Molemmissa sarjoissa pelattiin 40 syöttövuoton pelejä. Vantaa CC voitti Suomen mestaruuden ja Vantaa Super Kings voitti 2.divisioonan nousten kaudelle 2012 1.divisioonaan.2.divisioonassa pelattiin yksinkertainen sarja, jonka jälkeen 4 parasta ja toisaalla 4 heikointa kohtasi toisensa vielä kertaalleen loppusarjassa.


title: Kriketin SM-sarja 2011

text: VantaaSuperKings nousee kaudeksi 2012. FinnAsia karsintaan.


title: Kriketin SM-sarja 2011

text: FinnAsia nousi 1.diivisioonaan, josta SKK putosi.


title: Sammon vartijat

text: Sammon vartijat on Timo Parvelan 2007–2009 kirjoittama kirjasarja. Kirjat on kustantanut Tammi. Sammon vartijat on fantasiaa, joka jatkaa siitä, mihin Kalevala jäi.


title: Sammon vartijat

text: Ahti ja Ilmari ovat kaverukset joiden isät ovat kadonneet täsmälleen samaan aikaan. Kaikki alkaa kuitenkin siitä kun Ahti saa käsiinsä Väinämöisen vanhan kanteleen. Ahti on todella ihastunut Saana nimiseen tyttöön johon yrittää tehdä vaikutuksen soittamalla kannelta juhlissa. Kaikki kuuntelijat kuitenkin nukahtavat paitsi Ahti ja Saanan äiti. Saanan äiti kaappaa Ahdin ja lähtee tämän kanssa yhdessä kohti kaivosta.


title: Sammon vartijat

text: Samaan aikaan toisaalla ammattivaras Jokkeri on jäänyt Tuonelan joutsenet-nimisen moottoripyöräjengin vangiksi. Jokkeri onnistuu kuitenkin pakenemaan ja hän lähtee etsimään tuota mystistä kannelta, josta Tuonelan joutsenten johtaja kertoi. Jokkeri onnistui myös varastamaan johtajan miekan. Seppä Ilmarisen takoman Tuliterän.


title: Sammon vartijat

text: Jokkeri murtautuu Ilmarin pihavarastoon toivoen löytävänsä kanteleen. Ilmari on kuitenkin viisas ja on virittänyt ansan, johon Jokkeri jää. Ilmari kuitenkin huomaa yhden asian, kantele on poissa. Jokkeri lupaa auttaa Ilmaria ja yhdessä he lähtevät juhliin.


title: Sammon vartijat

text:
Juhlissa väki on jo vironnut ja Ilmari menee Saanan luokse. Saana sanoo muistavansa ainoastaan Ahdin soiton. Saanan äiti on kuitenkin myös kadonnut. Saana, Jokkeri ja Ilmari saavat mukaansa myös rehtorin, joka kertoo Ilmarin ja Ahdin olevan Sammon vartijoita, ja Saanan äidin olevan itse Loviatar joka haluaa kadonneet sammon sirpaleet itselleen.
Joukko pääsee livahtamaan kaivokseen Jokkerin sisaren Ainon avustuksella. Heillä on nyt kaksi tehtävää. Pelastaa Ahti ja etsiä Ilmarin sisko Anni joka on jo samana päivänä mennyt kaivokseen.
Matkalla Aino saa osuman hiiden tikarista ja pyörtyy. Muut löytävät Ahdin, mutta Loviatar saa Ahdin lähtemään mukaansa. Joukko pakenee kilpaa sortuvan kaivoksen mukana ja pelastuu. Anni onnistuu pelastamaan elottoman Ainon.


title: Sammon vartijat

text: Kirja jatkuu suoraan edellisen kirjan tapahtumista. Ystävykset ovat kokoontuneet Ahdin keittiöön ja miettivät millä saisivat selville seuraavan sirpaleen sijainnin. He tajuavat sirpaleen sijaitsevan Lemmenjoella Lapissa. He pakkaavat Jokkerin asuntoauton ja lähtevät matkaan. Matkalla autosta loppuu bensa ja he joutuvat jäämään yöksi sutoon. Saana ja Ilmari päättävät kuitenkin jäädä vahtiin ja tekevät nuotion auton viereen. Aamuyöllä Saana ja Ilmari lähtevät metsään hakemaan lisää puita, mutta he eksyvät ja tajuavat hiidenhurttien saartaneen heidät. Metsään ilmestyy kuitenkin jätti joka pelastaa ystävykset. Samaan aikaan Jokkeri herää autossa ja lähtee etsimään Saanaa ja Ilmaria. Heidät löydettyään Jokkeri ja jätti esittelevät toisensa ja he saavat tietää jätin nimen olevan Tiera.


title: Sammon vartijat

text: Porukka jää Tieran kylään "vangeiksi" sillä Tiera haluaa tietää heidän matkansa syyn. Jokkeri suunnittelee pakenemista, mutta alkaakin kaikkien ihmetykseksi viihtyä kylässä. Samaan aikaan Loviatar ja Ahti ovat Tuonelassa ja Loviatar tuntuu salaavan jotain. Jokkeri haastaa Tieran jousiammuntakilpailuun palkintona joukkion kohtalo. Tiera suostuu, mutta Tieran vaimo Tellervo ei ole asian kannalla. Anni, Ilmari ja Saana lähtevät muiden huomaamatta leiristä etsimään Antero Vipusta, tietäjistä suurinta. Jokkeri voittaa vedon, mutta kukaan ei tunnu olevan asiasta sikseen. Pian he kertovat vapaaehtoisesti Tieralle tehtävästään ja Tiera päättää liittyi joukkioon. He menevät erään joen yli ja samalla rehtori saa osuman kyyn hampaista. He etsivät käsiinsä Kiputytön joka parantaa rehtorin Ainon avulla.


title: Sammon vartijat

text: Ahti tapaa äitinsä. Joukkio saa selville viimeisen sirpaleen kätkön ja taistelee henkeen ja vereen hiisiä vastaan saadakseen sen. Rehtori kuolee taistelussa, mutta kertoo ennen kuolemaansa yllättävän asian, kantele on viimeinen sirpale. Joukko on taistelun jäljiltä voimaton. Pian vettä pitkin saapuu vene, jonka pohjalla on ihmisiä.


title: Sammon vartijat

text: Joukko tunnistaa ihmiset. Ahti, Saana, Anni, Ilmari ja Ahdin äiti makaa elottomina veneen pohjalla. He ovat kuitenkin vielä elossa, mutta hyvin heikossa kunnossa. Heidän herättyään joukko eroaa Tierasta ja lähtee takaisin ihmisten pariin. He tutustuvat kaupungissa Kyllikkiin. Toisaalla Tieran kylässä Tiera kuolee.


title: Sammon vartijat

text: Karhut hyökkäävät joukon kimppuun. Anni pettää ystävänsä ja vie kanteleen Louhelle. Muu joukko saa avukseen kalastajan, joka muistuttaa hyvin paljon rehtoria. He murtautuvat Louhen piiloon,mutta Jokkeri haavoittuu. Anni, Ilmari ja Ahti tapaavat isänsä jälleen ja he kaikki pakenevat. Ahti saa Saanalta suudelman.


title: Sammon vartijat

text: Kirjan lopussa Saana lähtee etsimään isäänsä ja hyvästelee Ahdin ja muun saattueen. Kirjan lopussa olevista runoista voi myös päätellä, että Ahti aloittaa oman elämänsä kaukana Tieran kylästä, Aino jää kylään antamaan oppia ihmisille, Jokkeri ja Tellervo rakastuvat ja saavat kaksospojat, Ilmari ryhtyy kylään uudeksi sepäksi yhdessä isänsä kanssa ja Anni jää myös kylään asumaan.


title: Samuel Silverio Buitrago Trujillo

text: Samuel Silverio Buitrago Trujillo (21. kesäkuuta 1930 – 11. huhtikuuta 1990) oli kolumbialainen roomalaiskatolinen arkkipiispa. Hänet vihittiin lasaristien papiksi 22. joulukuuta 1956 ja nimitettiin Manizalesin arkkihiippakunnan vihkipiispaksi sekä Aquae Novae in Numidian titulaaripiispaksi 11. lokakuuta 1968. Piispaksi vihkiminen seurasi 7. joulukuuta. Pääkonsekraattorina toimi Arturo Duque Villegas, jota avustivat Tulio Botero Salazar ja Baltasar Alvarez Restrepo.


title: Samuel Silverio Buitrago Trujillo

text: 18. joulukuuta 1972 Buitrago Trujillo sai nimityksen Monterían hiippakunnan piispaksi ja 11. lokakuuta 1976 Popayánin arkkihiippakunnan arkkipiispaksi, jona hän toimi kuolemaansa saakka.


title: Arturo Duque Villegas

text: Arturo Duque Villegas (27. marraskuuta 1899 – 26. heinäkuuta 1977) oli kolumbialainen roomalaiskatolinen arkkipiispa. Hänet vihittiin papiksi 20. maaliskuuta 1926 ja nimitettiin Ibaguén hiippakunnan vihkipiispaksi sekä Vatarban titulaaripiispaksi 7. toukokuuta 1949. Piispaksi vihkiminen seurasi 7. elokuuta.


title: Arturo Duque Villegas

text: 17. maaliskuuta 1957 Duque Villegas sai nimityksen Ibaguén piispaksi ja 7. heinäkuuta 1959 Manizalesin arkkipiispaksi, jona hän toimi, kunnes jäi eläkkeelle 23. toukokuuta 1975. Hän osallistui Vatikaanin toiseen kirkolliskokoukseen.


title: Tulio Botero Salazar

text: Tulio Botero Salazar (9. maaliskuuta 1904 – 1. maaliskuuta 1981) oli kolumbialainen roomalaiskatolinen arkkipiispa. Hänet vihittiin lasaristien papiksi 19. joulukuuta 1931 ja nimitettiin Cartagenan arkkihiippakunnan vihkipiispaksi sekä Maridan titulaaripiispaksi 7. toukokuuta 1949. Piispaksi vihkiminen seurasi 14. elokuuta. Pääkonsekraattorina toimi Bernardo Botero Alvarez, jota avustivat Crisanto Luque Sánchez ja Julio Caicedo Téllez.


title: Tulio Botero Salazar

text: 1. toukokuuta 1952 Botero Salazar sai nimityksen Zipaquirán hiippakunnan piispaksi ja 8. joulukuuta 1957 Medellínin arkkipiispaksi, jona hän toimi, kunnes jäi eläkkeelle 2. kesäkuuta 1979. Hän osallistui Vatikaanin toiseen kirkolliskokoukseen.


title: Crisanto Luque Sánchez

text: Crisanto Luque Sánchez (1. helmikuuta 1889 – 7. toukokuuta 1959) oli kolumbialainen roomalaiskatolinen arkkipiispa ja kardinaali. Hänet vihki papiksi Bogotán arkkihiippakuntaan Bernardo Herrera Restrepo 28. lokakuuta 1916. Hänet nimitettiin 16. tammikuuta 1931 Tunjan hiippakunnan vihkipiispaksi ja Croaen titulaaripiispaksi. Piispaksi vihkiminen seurasi 3. toukokuuta. Pääkonsekraattorina toimi Paolo Giobbe.


title: Crisanto Luque Sánchez

text: 9. syyskuuta 1932 Luque Sánchez sai nimityksen Tunjan piispaksi ja 14. heinäkuuta 1950 Bogotán arkkipiispaksi ja Kolumbian sotilaspiispaksi. Hänet ylennettiin kardinaaliksi 12. tammikuuta 1953, jolloin hän sai nimityksen Santi Cosma e Damianon kardinaalipapiksi. Hän osallistui vuoden 1958 konklaaviin ja kuoli vuonna 1959 ehtimättä jäädä eläkkeelle.


title: Buklitsiini

text: Buklitsiini on antihistamiini ja antikolinergi, joka on rakenteeltaan piperatsiinijohdos. Buklitsiini muistuttaa läheisesti syklitsiiniä ja meklotsiinia, ja buklitsiinia voidaan samoin käyttää pahoinvoinnin ja oksentelun ehkäisyyn. Buklitsiini on yksi migreenilääke "Migraleven" kolmesta ainesosasta. Lääkettä on ollut saatavilla Suomessa ainakin 1970-luvulta saakka, sitä on valmistanut belgialainen UCB Pharma -lääkeyhtiö tuotenimellä "Longifen".


title: Pikisaari (Lappeenranta)

text: Pikisaari sijaitsee Lappeenrannan keskustan pohjoispuolella Kariniemen ja Rapasaaren välissä. Matkaa keskustasta Pikisaareen on reilut 2 kilometriä. Saari on yhdistetty mantereeseen sillalla. Pikisaaressa on paljon asuintaloja ja monipuolinen virkistysalue. Erikoisuutena frisbeegolf-rata ja lenkkeilypolut saaren luoteisosan metsäkaistaleessa. Paikallisliikenteen linja 9 liikennöi Pikisaaren kautta kesäisin ja talvisin, joka arkipäivä.


title: Pikisaari (Lappeenranta)

text: Pikisaari kuuluu hallinnollisesti Linnoituksen kaupunginosaan.


title: Pikisaari (Lappeenranta)

text: Nykyinen Pikisaari koostuu Tervasaaresta, Peltosaaresta ja Katajasaaresta. Saaret on liitetty toisiinsa täyttömaalla. Suurin yhdistetyistä saarista oli pitkulainen Pikisaari, jota on aiemmin kutsuttu nimellä Tervasaari. Pikisaaresta on aiemmin voinut siirtyä Voisalmensaareen kevyenliikenteen siltaa pitkin. Tuolloin alue oli Rauma Repolan omistuksessa. Alueella sijaitsi saha ja sahan kuivaamo.


title: Rats of Tobruk Memorial

text: Rats of Tobruk Memorial on muistomerkki "ANZAC Paradessa" Canberran kaupungissa Australiassa. Se on rakennettu muistoksi australialaisille sotilaille, jotka taistelivat toisessa maailmansodassa. Veistoksen suunnitteli Marc Clark. Muistomerkki valmistui vuonna 1984.


title: Ratsastushousut

text: Ratsastushousut ovat ratsastuksessa käytettävät housut. Ratsastushousujen tärkeimmät ominaisuudet ovat riittävä väljyys tai joustavuus, jotta normaali ja tehokas ratsastus on mahdollista, sekä hankaamattomuus ja muutenkin mukavuus käytössä. Hankauksen välttämiseksi ratsastushousut ovat yleensä hyvin tyköistuvat, jotta ryppyjä ei muodostu, ja ne ommellaan siten että ratsastajan ja hevosen väliin tulee mahdollisimman vähän saumoja. Lahkeen sisäsivulla ei yleensä ratsastushousuissa olekaan saumaa.


title: Ratsastushousut

text: Nykyaikaiset eurooppalaistyyppisessä ratsastuksessa käytettävät ratsastushousut on yleensä tehty joustavasta materiaalista ja ne ovat hyvin vartalonmyötäiset. Lahkeen malli vaihtelee sen mukaan, onko housut tarkoitettu käytettäviksi ratsastussaappaiden kanssa (saappaanvarren sisään tuleva kapea säärenmyötäinen lahje, jonka suussa yleensä tarrakiinnitys ja joka saattaa yltää vain puoleenväliin pohjetta) vai ratsastuskenkien kanssa ("jodhpurhousut", joissa on polvesta alaspäin jonkin verran levenevä kengän varren päälle tuleva lahje ja usein jalkaterän alle tuleva lenkki hiihtohousujen tapaan).